qundao/data-zh-poetry huggingface dataset:
尾犯序
作者：陆采
朝代：明
体裁：曲

老旦：生长绣帏中。娇怯香肌。怎禁劳动。好自支持。耐路途寒天冷风。旦：孩儿一心只想母亲年老。没人相靠老旦：我不打紧。。欢哄。我只在绮罗丛里。你不必旅愁增重更一件。此去打听父亲和丈夫消息。。倘若有上林飞雁。频把信音通。
尾犯序
作者：陆采
朝代：明
体裁：曲

薄命合遭逢。自古佳人。偏受磨砻。试看远嫁昭君。涉胡沙万重孩儿就此拜别。。悲恸。暂时间高堂泪别。明日里征车尘拥。各黯然相看无语。魂断碧天风。
山坡羊
作者：陆采
朝代：明
体裁：曲

一怨我生不逢得平世。二怨我死不见个亲戚。三怨我葬不上得先茔。四怨我祭不着的漂流鬼。空自悲。此生如过隙。东君枉付多娇体。算却繁华。浑如梦里。
山坡羊
作者：陆采
朝代：明
体裁：曲

做不得碧玉井死。做不得绿珠楼坠。做不得妃子罗巾。到做了二姬冤骨醉。有谁知。一死成何事。愿魂化作孤鸿去。万里西归。与双亲一处。
山坡羊
作者：陆采
朝代：明
体裁：曲

净丑：满疏棂花阴隐隐。溢幽襟愁怀耿耿。正严城铃铎振摇。渐金炉兰麝烟消尽我夫人呵。。鬓已星。那堪别后情。寥寥音似瓶沈井。肠断砧声。隔林遥应合前生惊介。
山坡羊
作者：陆采
朝代：明
体裁：曲

夜迢迢房栊深迥。气潇潇风威尖凛。韵悠悠谯楼起更。月皎皎照我形和影我相公呵。。去几程。遥同隔世情。一家骨肉悲孤另。望断关山。空劳延颈。合：凄清。离魂梦不成。伶仃。攒眉泪自倾贴引生上低声。
山坡羊
作者：陆采
朝代：明
体裁：曲

旦手捧瓶酒诏书上：恨悠悠盼不到的故里。冷清清守不彻的宫宇。杳冥冥望不见的长安。高渺渺上不得的黄金陛。白日低。浮云又重蔽。天高怎诉胸中意。千古伤心。一腔冤气。哭介合：亲闱。黄泉无见期。夫婿。来生重见伊。
山坡羊
作者：陆采
朝代：明
体裁：曲

谁怜我父死在都市。谁怜我母死在幽闭。谁怜我夫君漂泊天涯。谁怜我阖门都散徙。春正迷。寂寞花无主。伤心不见春风美。只有孤冢年年。草痕交翠。
山桃红
作者：陆采
朝代：明
体裁：曲

云情初腻。两意方酣。无奈那鸡声唤。分开交颈两鸳不觉。颠倒罗襦不觉。蓬松翠鬟。只因趁此时。尽此心。总释却伤春怨也。今夜姻缘果是难。合：这风月真稀罕。梯墙往还。但愿暮暮朝朝楚岫间。
山桃红
作者：陆采
朝代：明
体裁：曲

芙蓉双袅。鸂鶒同翩。可知道鏖情战。喜得欢欣美满你们尽好受用。竟不顾春英呵。。冻坏了瘦骨棱棱。熬杀了芳心恋恋。待到月已西。鸡已鸣。恐有傍人窥瞷也。泄漏春光后会难合前旦与香介。
山羊尾
作者：陆采
朝代：明
体裁：曲

众抱哭介：几年间东飘西徙。今日里天教重会。大海船头。果有相撞时。
山花子
作者：陆采
朝代：明
体裁：曲

众：王家柱石千官冢。门阑瑞色流虹。羡嫦娥高挹桂红。仙郎折取芳丛合前。
山花子
作者：陆采
朝代：明
体裁：曲

净丑：斜阳挂檐。池面霞光敛。游悰饮兴将阑。可回去罢。行介：咏而归陶真共欢。相忘月色婵娟合前生醉介净。
山花子
作者：陆采
朝代：明
体裁：曲

净丑：翠筠冷淡尘嚣远。青青能耐岁寒。玉琮琤凉声透旋。月来影弄纷然合前。
山花子
作者：陆采
朝代：明
体裁：曲

外老旦：家庭骨肉欢声哄只望。看承蔗境分荣。仰皇休沾濡已浓。罄葵诚奋效无穷合前。
山花子
作者：陆采
朝代：明
体裁：曲

外：微臣自分归黄土。谁知重沐恩波。恨衰羸难登宦途。馀生甘老江湖。合：叹全家同挂网罗。飘零几处身世孤。今朝衣锦还旧都。总是神明暗里相扶。
山花子
作者：陆采
朝代：明
体裁：曲

徜徉沼边。旅况通消遣。挥毫缀入诗篇。看佳园群芳斗鲜。清歌妙舞留连合前生。
山花子
作者：陆采
朝代：明
体裁：曲

旦贴：情缘契合誇占凤。兼葭上倚乔松。似隔潢牛女期通。相携各慰初衷合前。
山花子
作者：陆采
朝代：明
体裁：曲

旦：潜形蜀都。暂且逃危祸。含羞掩面当垆。荷君展清波。把枯鱼唤苏。恩山义海难磨合前。
山花子
作者：陆采
朝代：明
体裁：曲

生：书生小可。色胆如天大。偷香情状高么。喜金鸡衔出凤书。不惊燕侣莺雏合前。
山花子
作者：陆采
朝代：明
体裁：曲

生：竹林潇洒清阴远。齐云高节琅玕。碧沈沈曾栖七贤。风摇凤尾蹁跹。合：趁春光逍遥少年。千钟美酒供笑喧。莫教虚度空自怜。逸兴浓时。谁数神仙。
山花子
作者：陆采
朝代：明
体裁：曲

老旦：金钗坠地辞天府。回头故苑蓁芜。论繁华烟消水枯。归来雪鬓萧疏合前。
山花子
作者：陆采
朝代：明
体裁：曲

龙章涣汗红云拥。微臣鼓舞仁风。喜姻缘命出九重。椒房瓜葛春融。合：荷清时贤材登用。文谟武略伊吕同。明良喜起世道隆。愿取一统皇图。江汉朝宗。
川拨棹
作者：陆采
朝代：明
体裁：曲

旦：徒跣千官哭草莱。万户伤心散满街。早知道好事难谐。到不如不遇裙钗。喜无多。怨满怀。受虚名。担祸胎。
川拨棹
作者：陆采
朝代：明
体裁：曲

生：辞鸾镜。别凤钗。出龙城。冲虎砦。料此去故国难来。料此别祸福难猜。望断京华甚日回。
巧对
作者：陆采
朝代：明
体裁：联

冬官夏侍郎，春日办完秋税；北台东御史，西人巡按南方。
巧对
作者：陆采
朝代：明
体裁：联

呵砚作书，口内风云生黑雨；铺牌得快，掌中天地现金星。
归朝欢
作者：陆采
朝代：明
体裁：曲

冤家的。冤家的。德性丧天。全不顾闺门行检。桑榆景。桑榆景。衰白可怜。这丑声羞污了晋元勋冠冕。
忆多娇
作者：陆采
朝代：明
体裁：曲

众：雪久积。今乍液。盘桓道路归心急。且得消停萍梗迹合前左右介。
忆多娇
作者：陆采
朝代：明
体裁：曲

偃戈戟。还故国。旌旗掩映摇天日。壮气威声助忠赤。合：苦兹行役。苦兹行役。要保皇图磐石。
忆多娇
作者：陆采
朝代：明
体裁：曲

旦贴：深闺里。娇又怯。何曾禁得这磨灭。翠袖弓鞋怎跋涉合前。
忆多娇
作者：陆采
朝代：明
体裁：曲

生：清平世。祸事发。兵戈散作禁禦血。天子仓黄下玉阙。合：举家安贴。举家安贴。骨肉一朝拆裂。
忆秦娥
作者：陆采
朝代：明
体裁：曲

老旦上：良宵静。孤灯寂寞伤多病。净丑上：伤多病。桑榆景迫。衰鸾分镜。
念奴娇
作者：陆采
朝代：明
体裁：曲

外上：罢朝初下未央宫。侯吏朱衣前拥。满袖天香归甲第。夹道绿槐阴重。日上虾须。风袅龙涎。别院笙歌哄。太平欢宴。仰荷一人恩宠。
意不尽
作者：陆采
朝代：明
体裁：曲

一般佳遇风流种。青琐怀香千古颂。谩把缀入宫商。永与知音传讽。
意不尽
作者：陆采
朝代：明
体裁：曲

合：东吴才子多风度。撮俏拈芳入艳歌。锦片也似丽情传万古。
意不尽
作者：陆采
朝代：明
体裁：曲

合：同舟去。鼓棹回。向锦城暂时栖止。何日安流返帝畿。
意难忘
作者：陆采
朝代：明
体裁：曲

旦上：人静更阑。正蟾光皎皎。花影珊珊。怀香愁满眼。羞怯若为颜。贴上：今拟得践初言。云雨近巫山。合：只恐是花深柳暗。佳会间关。
意难忘
作者：陆采
朝代：明
体裁：曲

韩寿文章。似琳圭清越。星斗煇煌。司空徵作掾。才貌动兰房。贾午姐逞红妆。更风韵芬芳。青琐中。秋波频盻。仔细端相。相思梦寐颠狂。凭蜂奴撮合。云雨高唐。异香生众议。狐迹显东墙。司空怒。事乖张。遣赞画勤王。奏凯回。貤封敕配。依旧成双。
感事
作者：陆采
朝代：明

东城有佳人，艳色动邻里。家贫寡脂泽，不为荡子喜。终年守荆扉，空复怜稚齿。煌煌青楼倡，妍华讵容比。珠绮盛妖惑，车马日如市。世事谁不然，美玉沦泥滓。所以抱石翁，含凄自沈水。
懒画眉
作者：陆采
朝代：明
体裁：曲

生上：画堂何事恁匆匆。外：氐羌反叛。朝廷命我出镇关中。生揖介：有甚奸回嫉我翁。外：侍中任恺。中书令庾纯。与我有怨。故在朝廷极力举荐生：阿呀。边方夷情。乃利害所关。。此行不与泛常同氐羌反叛。乃是蜂虿养而成毒。鸟兽饱而忘恩。相公此去。既膺推毂之寄。当切枕戈之忧。。须紧把乌号控。万里干城奏懋功。
懒画眉
作者：陆采
朝代：明
体裁：曲

生：受知门下感恩隆。遭际今为间世逢。外：朝夕须要小心。生：勤劬朝夕罄愚衷相公此去。四方无警。三锡有加。。惟愿取承天宠。博带褒衣啸晚风。
懒画眉
作者：陆采
朝代：明
体裁：曲

金符准拟镇关中。此去难占吉与凶我平生呵。气冲天宇。光动斗垠。。甲兵百万枉罗胸。怕狼子频骚动。怎免干戈战血红。
懒画眉
作者：陆采
朝代：明
体裁：曲

骤加鈇钺制西戎。忽若轰霆震梦中。神销股栗气冲冲。恐祸至无旋踵我此去后。朋奸满朝。有谁在皇上面前。肯方便一言。。甚日双旌返汉宫。
扑灯蛾
作者：陆采
朝代：明
体裁：曲

愁看古圣书。闷对先贤画。慵将罗扇把。懒步酴蘼小架也。南窗初卧。恼人的是蚊雷喧夜。才合眼又梦见娇娃。天知么。天还知道天应怕。
扑灯蛾
作者：陆采
朝代：明
体裁：曲

糊涂凤尾笺。冷淡鲛绡帕。鱼雁无人寄。平地怎生入马也。玉容何处。盼香阁远似天涯。空交人泪珠沾洒。伊知么。伊还知道泪还加。
挂真儿
作者：陆采
朝代：明
体裁：曲

贴上：一别侯门惊岁改。东篱下又见花开。情系深宫。恨传飞雁。渐瘦损旧时娇态。
捣练子
作者：陆采
朝代：明
体裁：曲

严风起。六霙飘。建章宫阙积琼瑶。尽道梅花芳信到。
掉角儿
作者：陆采
朝代：明
体裁：曲

丑贴：羡郎君器宇堂堂。更德性谦虚慨慷。据今朝豹隐山雾。到他年龙翔云浪。论人生道行藏。时得丧。随机俯仰合前。
掉角儿
作者：陆采
朝代：明
体裁：曲

劝郎君不须泪涟。寓蜗居潜踪排遣待老身去见夫人。。委曲周旋。生：春英有罪。敢怕你难进去。丑：到他行探机察变。那其间取一便。把音传。通彼此可知寒煖。合：临危蹈险。江心漏船。惟愿得风恬浪静。早见平安。
掉角儿
作者：陆采
朝代：明
体裁：曲

听伊言衷情甚良。思故旧真诚怏怏。询行藏雍熙似春。叙寒温醇和如酿。揖介：这看承岂能当。实过望。恩谊难量。合：山遥水广。常萦怀想。今得聚萍踪梗迹。顿消悽怆。
掉角儿
作者：陆采
朝代：明
体裁：曲

恁此去如涉大川。使吾心顿加兢战。恐伊家适遇屯邅。反做了油添炽炭。拜介：摅虔诚告苍天。消祸患。转臲卼即成欢忭合前。
排歌
作者：陆采
朝代：明
体裁：曲

宝鼎香销。珠帘影飘。壶觞交举重陪。管弦声沸兴方来。池面波溶返照洄合前。
排歌
作者：陆采
朝代：明
体裁：曲

末：谊在通家。情浓似醅。相忘形迹无猜。清欢逸趣溢春怀。不觉墙东月影来合前。
排歌
作者：陆采
朝代：明
体裁：曲

烟煖莺啼。云低雁回。雨馀新茁苍苔。夜来南极照天街。最喜今朝绮席开。合：青山洞。碧水渨。人间到处有天台。花摇砌。酒泛杯。直须酩酊不知回旦贴上偷窥介低声。
排歌
作者：陆采
朝代：明
体裁：曲

紫燕穿帘。红尘绕台。清歌妙舞徘徊。主人不厌烛将排。坐客宁辞山玉颓合前。
探春令
作者：陆采
朝代：明
体裁：曲

旦上：攒眉切齿恨苍天。把双鸾轻拆。百年心事今休矣。贴合忍不住吞声泣。
收音
作者：陆采
朝代：明
体裁：曲

生：你义勇从来四海闻。这姻缘在君方寸。休得临时想脱身。
斗黑蟆
作者：陆采
朝代：明
体裁：曲

据理论功名就在眼前。生：目下惊恐。能累身否。净：閒事虚惊。何足忧煎。早晚要膺国寄。握兵权。似云路天衢。龙翔凤展。官人。你不但富贵。还有可喜之事。生：又何以见之。净：卦中第二爻发动。变而为坤。坤卦惟第二爻为阴道之纯。是女之贵者。以此论之。又当得一佳配。生：狼狈之中。那有此事。净：我依经直断。佳姻非诳言。玉叶金枝。玉叶金枝。光辉灿然。
斗黑蟆
作者：陆采
朝代：明
体裁：曲

生：蒙明示便似拨云见天。开豁胸襟。双眉解攒。那些个图富贵。觅姻连。祇愿无虞。微躯保全。先生直断。果能如所言。他日成人。他日成人。感当镂镌。
春游虎丘
作者：陆采
朝代：明

阊阖东风杨柳柔，万家弦吹水西楼。兰桡夜逐桃花浪，明月歌残下武丘。
普贤歌
作者：陆采
朝代：明
体裁：曲

丑上：奴在深宫住得牢。八幅罗裙着地捎。口似两面刀。是非尽意嘈。搬得六宫都厮闹。
普贤歌
作者：陆采
朝代：明
体裁：曲

净上：奴家年纪六十馀。曾见开元富贵时。杨妃与梅妃。三姨与四姨。都让老身居第一。
月云高
作者：陆采
朝代：明
体裁：曲

生：多情小姐。直恁至诚也小生一时醉了。。败却风流兴。薄倖真堪吒春英。我愿负荆请罪。。�取皮肤玉手纤纤打。软款温存处。一刻千金同价。誓海盟山趣倍加。喜地欢天岂有涯。
月云高
作者：陆采
朝代：明
体裁：曲

閒庭幽雅。花月俱潇洒我小姐呵。。为赴行云约。久伫阳台下谁料。沈湎襄王凄凉可怜夜。生：你那时怎么不唤醒了我。贴：梦适黄粱熟。糊突如聋哑。花影频移月渐斜。恍惚心惊打草蛇。
望江南
作者：陆采
朝代：明
体裁：曲

外上：千万里今日始为头。遥见驿亭烟雾里。暂停车马解征裘。合此处且淹留。
望海潮
作者：陆采
朝代：明
体裁：曲

王郎奇俊。无双娇媚。相逢未遂姻盟。泾卒挥戈。尚书羁绁。多才脱走襄城。贼灭早还京。恨奸谋屈陷。几处伶俜。偶逢族叔。求官赠妾结深情。驿中锦字叮咛。向渭桥瞥见。泪雨交倾。烈士相怜。灵丹暗买。采蘋扮作男形。假诏到园陵。把佳人酖死。赎出重生。分珠再合。一家完聚受恩荣。
望远行
作者：陆采
朝代：明
体裁：曲

外上：元勋簪组。谁料得家声如许。隐忍藏污。满腔子憧憧难数。
朝元令
作者：陆采
朝代：明
体裁：曲

丑：才子名高鄢郢。风流盖世情。文采照三京。试问时流。有谁堪并。生：功名之事。未知如何。丑：莫向蓬蒿延颈。有日飞腾。搏风两翅九万程。重振旧家声。依然故里荣合前。
朝元令
作者：陆采
朝代：明
体裁：曲

丑：缥缈红云坠影。荆山暑气清。斜日槿花明。举目黄沙。闷人时景。生：那山头上是猿啼么。丑：何处猿啼深岭。肠断三声。回头故乡初一程。缓辔话离情。凄凄芳草生合前。
朝元令
作者：陆采
朝代：明
体裁：曲

生：斜日柘林风静。征人汗满缨。田父正躬耕。对此艰难。迷心重醒。丑：当此炎天。公子王孙。多少会受用。怎知征人辛苦。生：何处凉亭酩酊。散发层冰。人生总为名利萦。潇洒羡严陵。沧江弄钓罾合前。
朝元令
作者：陆采
朝代：明
体裁：曲

风回楚城。五月黄梅景。烟浮帝京。千里红尘永。自挈图书。远辞乡井。丑：官人此去。先到刘相公府中。生：重念渭阳恩。幸欲叙平生。南风细吹双毂轻。袅袅柳条青。依依游子情。合：迢遥华省。空凝望楚天云冷。
朝天子
作者：陆采
朝代：明
体裁：曲

这文凭一函。由他对勘。千人百眼遮教暗。机心用尽方自敛。深恩已报无拖欠。了却冤牵。今宵放胆。睡梦儿也息了心念。拂青衫。掉虬髯。从今去不受尘埃缆。
本序
作者：陆采
朝代：明
体裁：曲

套写皇宣。贴：写下假诏书。小生：倩娇娘假做中官装扮。贴：要妾身妆做内官赍诏去。小生：赍药酒。药取佳人气断。贴：解元要你生取出来。你却把他药死了。终作何用。小生：灵丹。死后重生。不须疑惮。贴：怎的出得宫来。小生：莫管。亲去赎尸还。贴：将何为词。小生自有巧言相骗。
本序
作者：陆采
朝代：明
体裁：曲

旦：深耻。轻身自许。端为恁蕙质兰情。风流标致。尽吐芳心。便欲得共缔山盟海誓。谁拟。阆苑幽葩。瑶台灵种。被人觑做傍墙枝合前。
本序
作者：陆采
朝代：明
体裁：曲

生：羞死。只因分浅缘轻不轮机。偶伤春空有断肠诗。凝望处咫尺犹隔天涯。还虑。鬓似愁潘。腰如病沈。料应将属枯鱼肆合前。
本序
作者：陆采
朝代：明
体裁：曲

贴：堪比。爱笃秦姬。情深萧史。綵鸾终跨心期。今日里莫将既往重提。看取。万种相思。一天好事。都教发付月明时合前。
本序
作者：陆采
朝代：明
体裁：曲

贴：情愿。报效恩人。舍生前去。死而无怨。小生：得你这般肯去。大事便成了。贴：只怕空遭难。好事难完。小生：不妨。一路上驿亭旅店。俱已受了贿赂了贴：只一件。容颜不似儿男。小生：不妨。看你模样。也像个内官。贴：更言语参差。被人瞧见。小生：也没事。你只小心。不要多口。丑：放胆。天与周全。管取平安往返。
本序
作者：陆采
朝代：明
体裁：曲

鲰生羁旅。为多情可爱。平空惹起相思。废寝忘餐。甫能彀觅得蝶信蜂期。奇异。水溢蓝桥。火腾祅庙。可怜良夜难成美。合：从此后仍谐莩谊。同效于飞。
朱奴儿
作者：陆采
朝代：明
体裁：曲

丑：望此去功名志酬。腰悬着金印如斗。拭目英雄奋九州。何须用啼痕襟袖合前。
朱奴儿
作者：陆采
朝代：明
体裁：曲

论军务难容暂留。割恩爱泪血染袖。身似飘蓬逐水流。当此际岂堪回首。合：惟愿取捷奏冕旒。终得遂鸾盟凤求。
杏花天
作者：陆采
朝代：明
体裁：曲

老旦上：婚姻自古天排列。纵人意不容伊拆决。枉劳口舌百千折。到底终须定叠。
杏花天
作者：陆采
朝代：明
体裁：曲

老旦：灯花昨夜传消息。旦：喜得椿庭完旧璧。贴：一天和气融瑞色。不觉离愁顿释。
柳摇金
作者：陆采
朝代：明
体裁：曲

众：烟波千顷。云峦万层。鼓角震空鸣。势压金汤破。谋摧铁锁横。猛地里三军歌凯。猛地里三军歌凯。翘首望都城。喜行行将近。无多几程合前众。
柳摇金
作者：陆采
朝代：明
体裁：曲

金铙声振。霓旌影明。巨舰破沧溟。江绕罗回带。山围锦列屏。彷佛似身居图画。彷佛似身居图画。不见意中人。叹音容久杳。寥寥此情。合：威风胜气。胜气欢声。胜气欢声。摇曳舳舻前进。
柳营曲
作者：陆采
朝代：明
体裁：曲

马军的驰骤威风。步军的劲捷英雄。水军的全不怕波汹涌。振金铙声沸。巨舰艨艟。一便似织就千机锦花丛。
桂枝香
作者：陆采
朝代：明
体裁：曲

前日我老爷呵。辰逢华诞官人。称觞预宴小姐。潜身青琐相窥。佳丽风流着眼。便春意满怀。满怀忻忻称羡。源源留恋。生：留恋怎么。贴：要团圞。生：小姐意甚好。只是事有些难成贴：若不成呵。他如。春蚕到死丝方尽。蜡烛成灰泪始乾。
桂枝香
作者：陆采
朝代：明
体裁：曲

天渊殊判。薰莸相远。深蒙不计仙凡。一旦俯垂青盼。道灵犀已通。已通遂生牵绊。未知真赝。贴：这是实话。不必疑心。生：自盘桓天池月窟花虽好。怎得云梯向上攀。
桂枝香
作者：陆采
朝代：明
体裁：曲

小生：官居台省。曾叨宠倖。只为爱山水窠巢。早离脱仕途坑阱。喜你志同心合。志同心合。果然堪敬。和你结师生。共老林泉下。同期大道成。
桂枝香
作者：陆采
朝代：明
体裁：曲

生：愚顽心性。荷君提醒。愿弃了升斗微官。早学那刀圭金鼎。便携家共住。携家共住。同邻共井。学长生。愿把迷途指。相携上太清。
桃源忆故人
作者：陆采
朝代：明
体裁：曲

萧墙祸起如雷电。闪得恩情翻变。朝夕长吁短叹。只为恁门楣玷。旦：羸躯憔悴魂先断。不久黄泉厮见。
梁州序
作者：陆采
朝代：明
体裁：曲

众：撒梨花遍地潇潇。飞柳絮漫空袅袅。正金樽酬酢。玉壶倾倒。那管寒侵铜柱。冻合龙岗。路拥蓝关杳。冰澌掩盖静压波涛。瑞足江南起颂谣合前。
梁州序
作者：陆采
朝代：明
体裁：曲

小生：念郎君密意堪怜。更知己深情非浅。既一言相许。九牛难挽。只得谋擒玉兔。计捉金乌。不敢辞危难。古人然诺处。重丘山。我怎肯畏死贪生不向前合前。
梁州序
作者：陆采
朝代：明
体裁：曲

小生：清光浮洁。威风增峭。幻出楼台奇巧。望中一色平铺。莫辨低高。但觉轻穿重幕。潜度疏棂。拂树惊梅早。广文才力壮也堪笑。并和诗成兴益豪合前。
梁州序
作者：陆采
朝代：明
体裁：曲

小生：秀才。皇陵路阻。秦宫云满。万户千门遮断。从教插翅。飞腾不到人间。便有摩云快手。挽日长戈。到此难施展秀才。更有一言。。倾城佳丽色。满长安。何必区区恋旧欢。合：残灯下。小窗畔。把衷肠旧事都提遍。休漏泄被人见。
梁州序
作者：陆采
朝代：明
体裁：曲

悠飏深夜。缤纷侵晓。白占人间多少。弥漫万里。惊看瑞叶飘飖。渐觉横飞朔野。尽压西山。林木春回早。可占年谷也最丰饶。喜溢宸衷敕免朝。合：蒙御宴。愧难报。誓倾葵藿陈廊庙。祈万寿。比嵩乔。
梁州序
作者：陆采
朝代：明
体裁：曲

旦贴：想山阴不闭衡茅。恐乘兴扁舟来到。苦渔父收纶樵夫迷道。谩有白鹇失素。皓鹤夺鲜。绿减兰芽小。内作乐介：伶工呵手也奏箫韶。上下腾欢贺圣朝。
梁州序
作者：陆采
朝代：明
体裁：曲

生：恨嫦娥远隔天边。倩青鸾密传幽愿。喜东君有意。与人方便。若得暂偎香枕。再睹芳容。万死心无怨。荷君多计策。妙通仙。愿驾虹桥到广寒合前小生。
梁州序
作者：陆采
朝代：明
体裁：曲

生：齐眉盟约。垂髫嬿婉。一旦芳期中断。重重金屋。无端锁住婵娟。枉自情牵梧叶。梦入蓝桥。不见桃花面。知君多意气。好心坚。愿把鸾胶续断弦合前小生。
梨花儿
作者：陆采
朝代：明
体裁：曲

时穷势窘。免不得牵羊舆衬。且含羞苟全首领。
榴花泣
作者：陆采
朝代：明
体裁：曲

奴曹知省。倘遇夜间有形响审须明。疑他不测忽然生。思危能惧。遇变自无惊。净丑：重门夜扃。谨关防。素必遵台令。偶今宵猫犬争驰。已端相寂宁无警。
榴花泣
作者：陆采
朝代：明
体裁：曲

我似寻春莺蝶。合采上林花。他似桃李树。抱芳姿直待东风嫁。相女配夫。一对儿不差些。无端割舍。好似蚕蛾拆对丝牵挂。我做了个美玉埋沙。他做了个綵凤随鸦。
榴花泣
作者：陆采
朝代：明
体裁：曲

枉教凤城春色惨无华。枉教秦楼月被云遮。枉教银屏金屋空潇洒。一个愁攒两蛾。一个长吁倚遍朱栏下。一个吹箫香口吞声。一个看花泪雨如麻。
步步娇
作者：陆采
朝代：明
体裁：曲

惆怅芳池花玉吐。无那惊风摆。旦：恰似儿女心。苦被无情兵戈厮害。合：无缘绣阁两交杯。有情别馆双垂泪。
步步娇
作者：陆采
朝代：明
体裁：曲

探花引蝶寻芳径。官人乘兴行须劲。生：我未识门户。举步甚觉生疏贴：不妨。放心走。。月色满中庭。绕遍回廊更阑人静。生：举步轻些。怕有人听得了。贴：缓步寂无声。莫愁窗外人窥听。
步步娇
作者：陆采
朝代：明
体裁：曲

潜踪渐入桃源境。欲把花情罄。窃效鹭鸶行。两眼生花。身如酩酊。贴：我扶着你行。慢慢些去罢。扶介生：畏惧切冰兢。料应难去成欢庆。
步蟾宫
作者：陆采
朝代：明
体裁：曲

旦上：青琐窥观生悒怏。苦杀也朝思夕想。绣床空倚减红妆。魂逐杨花飘荡。
步蟾宫
作者：陆采
朝代：明
体裁：曲

生上：思忆多娇心技痒。盻杀也人间天上。是谁扣户到书堂。想是佳音说向。
水底鱼儿
作者：陆采
朝代：明
体裁：曲

仗义兴兵。吊民伐暴君。敢来拒战。尽教伊丧此生。教伊丧此生。
水底鱼儿
作者：陆采
朝代：明
体裁：曲

净丑抬旦上：花样娇姿。无辜真可悲。今朝收葬。有缘得遇伊。
水底鱼儿
作者：陆采
朝代：明
体裁：曲

净领兵上：晋国胡行。无名师擅兴。侵吾疆境。掳掠害生灵。掳掠害生灵。
水底鱼儿
作者：陆采
朝代：明
体裁：曲

净：休得强横。侵凌至不仁。速当退舍。免舆尸溃乱奔。免舆尸溃乱奔。
水底鱼儿
作者：陆采
朝代：明
体裁：曲

击鼓鸣钲。威声泣鬼神。势如破竹。攻取石头城。攻取石头城。
水底鱼儿
作者：陆采
朝代：明
体裁：曲

小生上：计巧谋奇。除非鬼神知。卑词厚币。赎取尸首归。
水底鱼儿
作者：陆采
朝代：明
体裁：曲

胆战心兢。草木皆晋兵。人离国破。投降纳款诚。投降纳款诚。
江儿水
作者：陆采
朝代：明
体裁：曲

恼杀伤春酒一醉眠。卿卿觖望空回转久慕小姐冶容。今夜失于刮目。。月貌花容虽不见指地介：好有趣。只这一件。。金莲小印遗苍藓。此处留情非浅小姐既去。耳不闻环佩之声。鼻尚觉麝兰之气。。缱绻馀香。怎得芳盟重践。
江儿水
作者：陆采
朝代：明
体裁：曲

旦：永别芙蓉帐。轻抛翡翠堆。去奔驰万里尘沙界解元。。此去前途千万安心耐。须将薄命同挈带。休得偷生违背。合：但愿天意周全。一路平安自在。
江儿水
作者：陆采
朝代：明
体裁：曲

生：迢递关山苦。凄凉客馆挨。都还了一段虚空债。这狂徒那曾把官军败。单打破俺鸳鸯会。搅乱情山欲海。合：把花烛归房。翻做了兵戈出塞。
江头金桂
作者：陆采
朝代：明
体裁：曲

旦：可怜我椿萱凋丧。那更故园桑梓荒。留下柔枝嫩蕊。两处飘飏。喜今朝。花再芳解元。。只恐漏泄春光。莺猜蝶攘。生：小姐不须忧虑。押衙已分付我。与你逃入他乡便了。旦：便做杨家红拂。改换衣装。密迹潜踪出帝乡。向山林深处。山林深处。避些波浪。永成双。莫负神明力。难将义士忘。
江头金桂
作者：陆采
朝代：明
体裁：曲

旦：我和你是雁行两两。又结下于飞效凤凰。猛被揭天风浪。打散鸳鸯。苦相思。怎相傍。受多少春怨秋伤。绿悽红怅。好似西厢月下。目断东墙。东墙月满始见郎。你把裙腰拭扣。裙腰试扣。也不似旧时模样。减容光。真个病入裙腰小。愁随绣带长。
江头金桂
作者：陆采
朝代：明
体裁：曲

旦：非是我堤防疑忌。恐傍人讲是非。倘把春情泄漏。花残玉碎。因此欲言还又止。贴：小姐不说。我自晓得。旦：既识得我相思。急须传与。切记隔墙有耳。言婉声低。备述晨昏倾慕私。恁忘餐废寝。废寝栏杆徙倚春英。。这佳期。若得会潇洒风流客。怎忘却慇勤撮合姨。
江头金桂
作者：陆采
朝代：明
体裁：曲

生：想那日绮窗偷望。翻做深宫两下狂。那更驿庭留恨。香车传想。好姻缘。恶磨障。不磨障怎见心肠。死生难放。好似蓝桥玉杵。捣尽玄霜。玄霜捣成愿始偿。试向灯前细看。向灯前细看。云英形状转风光。真个巧笑如花面。嫦娥宫样妆。
江头金桂
作者：陆采
朝代：明
体裁：曲

生：我只道烟迷雾涨。又谁知云开月再朗。我有云愁雨怨。万种思量。待相逢。尽说向。相逢了一笑都忘。两情摇荡。好似倩娘香魄。夜逐轻航。恍惚犹疑春梦忙。惭相偎话旧。相偎话旧。真成欢赏。谢仙方。始信续断多灵药。还魂有妙香。
江头金桂
作者：陆采
朝代：明
体裁：曲

贴：十载兰闺承侍。紧随身。不少离。朝夕深蒙付畀。凡百知契。今日缘何多过虑小姐。。你既是心上有相思。旦：虽有此心。亦徒然耳。贴：愿为蜂使不须要金针倦绣。玉指支颐。昏昏终日似醉痴。待我去寻消问息。问息通因达意笑介：小姐。这佳期还你。灯前笑绾同心带。枕上欢成连理枝。
河传
作者：陆采
朝代：明
体裁：曲

生丑上：佳山秀岭。似桃源深处。花香露冷。小小茅庵。松竹纷遮映。见高人。坐苍苔。弄日影。
泣颜回
作者：陆采
朝代：明
体裁：曲

小外：踌蹰。此举正相宜。借重臣威望。信服边陲。关中之地。又为冲要之枢。举荐贾充去呵。末：去便怎么。小外：怀柔远夷。假尊崇暗寓著牢笼计。管教他逝水无回。恶冤家且得相离。
泣颜回
作者：陆采
朝代：明
体裁：曲

末：嗟伊。狐假虎之威。惟患一身得失。那知四海安危。胡行无忌。从此后势盛难持。小外：下官所言。正为此耳。末：可先为远思。履霜必见有坚冰至。小外：阴道之盛。必害乎阳。不可不虑末：这也何妨。。且由他蔓引株连。怎伤吾瑶草琼芝。
泣颜回
作者：陆采
朝代：明
体裁：曲

末：行之。果决莫教迟。同心协力。早奏丹墀。投机乘势。此言料得能依庾大人。我和你密切干成此事。。他们怎知。一便似平地风波起。纵使有口辩悬河。也难饶身落汤池。
泣颜回
作者：陆采
朝代：明
体裁：曲

本是小人儒。恃元勋罔上行私。夤缘宫贵巧机关。女做王妃。贪心无止期。末：女儿做了齐王之妃。遂其贪矣。怎么又无止期小外：任大人。你尚不知哩。他还有一幼女。。又将图太子求婚配。末：事尚未成。便成了呵。与我何预。小外：倚椒房蒂固根深。弄权纲把众凌欺。
泣颜回
作者：陆采
朝代：明
体裁：曲

辛苦上京华。为娇羞夙世冤家。一心指望。牵丝中选窗纱。百年姻娅。被东君半句无情话。从前千样深盟。今朝一笔勾叉。舅舅你好差讹。枉教你身为宰相坐官衙。不把阴阳燮理。配偶调和。却来误人婚嫁。恼乱家法。伤残风化。卖脱空口无拦坝。当年甜语应承。今朝苦口推搓。
浆水令
作者：陆采
朝代：明
体裁：曲

净：念娇儿未知世故。念才郎未达时务。宦游千里向危途。更愁老年影只形孤。丑上：香车驾马已在途。请相公早早登程去。合：不忍别。不忍别。叮咛回顾。烟树外。烟树外。月模糊。
浆水令
作者：陆采
朝代：明
体裁：曲

这奇香温醇可贵。想从来亦非容易。灵根瑞种世间稀。上方禁苑恐不多储。背介：关心事堪疑虑。吾家曾受皇恩赐。合：兹良会。兹良会。逢场作戏。忘年分。忘年分。乐雍熙。
浪淘沙
作者：陆采
朝代：明
体裁：曲

兵甲向东驱。如虎追狐。以宽易暴使民苏。莫待天时人事改。后变难图。
浪淘沙
作者：陆采
朝代：明
体裁：曲

媲美管萧徒。文武兼敷。龙韬豹略贯如珠。参赞军机多伟识。不负金符。
浪淘沙
作者：陆采
朝代：明
体裁：曲

孙皓据东吴。南面称孤。荒淫暴虐废君模。大旱云霓民望久。可用征诛。
浪淘沙
作者：陆采
朝代：明
体裁：曲

练达少年儒。誉溢皇都。司空作掾效勤劬。星斗胸罗聊一展。廊庙谋谟。
海棠春
作者：陆采
朝代：明
体裁：曲

生丑上：不及海棠春。野草堪消闷。
海棠春
作者：陆采
朝代：明
体裁：曲

老旦上：帘钩声触和风送。正满目韶华如拥。旦上：无数晓莺啼。百啭醒残梦。贴上：煖树红争。寒芜绿动。牵惹芳情种种。合：云物望中新。淑气千门共。
淘沙犯
作者：陆采
朝代：明
体裁：曲

贴：莫道丫鬟心胆微。也曾探虎口时。偷把上林春色寄。身投新主知。心思故主义。丑：遭乱也。报恩迟。喜相逢。再随给使。试看梁燕归来意。还向旧家飞。外：豪华都逐水向西。慢望断荒凉地。添惨悽。老旦：相逢处且解愁眉。莫叹故园非。故园有路也难归。
清江引
作者：陆采
朝代：明
体裁：曲

净上：司空掾职虚名望。机变言多谎。丑上：贿赂自公行。法度都抛漾。合：恣狼贪逞狐媚。为欺罔。
清江引
作者：陆采
朝代：明
体裁：曲

大都来世人也都知道。单只是回头少。跳出欲火坑。便是金丹灶你不悟呵。。失却人身何处讨。
清江引
作者：陆采
朝代：明
体裁：曲

孤形寡迹无倚仗。白发因愁长。井臼苦亲操。匍匐街坊上。外：郑妈妈回来了。丑：见邻叟。有何事。推帘望。
渔家灯
作者：陆采
朝代：明
体裁：曲

乘高兴。抖擞精神。须努力速赴花盟。生：去不得了。贴：中道止。忍负初情。生：玉树琼枝难并。此行未必非前定。高堂梦途迷巫岭。佳期空作画饼。令彼此这悒怏怎禁。
渔家犯
作者：陆采
朝代：明
体裁：曲

他那里绮罗丛潇洒文君。俺这里翰墨林风流司马。争奈卓王孙倚富欺人。则怕临邛店出丑难遮。据俺万才华。千俊雅。不怕他一点芳心不惹。从今后敛却画眉妙手。去把西厢琴和。
渔家犯
作者：陆采
朝代：明
体裁：曲

空忆着捲罗衫同挽香车。空忆着折菖蒲同鞭竹马。空忆着棋枰上同赌青梅。空忆着东篱下同嗅黄花。把往事付东流如梦过。不如不提起无嗟呀。负了莺期燕约。那些星前月下。
渔歌子
作者：陆采
朝代：明
体裁：曲

外上：义声高。忠胆烈。仰天叱咤秋云烈。整龙骧。平鼠窃。指顾扫清宫阙。
游仙
作者：陆采
朝代：明

明车拂天罡，白日驻轩盖。招摇舞青霞，芝髓涤玄薤。仙者四五人，黄眉笑相邂。玉虬偃灵风，瑶鞭静垂带。谓余来何迟，羞以盘龙脍。双双紫鸳鸯，游戏蓬池内。静婉歌未穷，雨师肃归辔。望望红羽旂，追之了无际。
滚绣球
作者：陆采
朝代：明
体裁：曲

净：昨晚日衔山。曾向城中见。生：怎的打扮。净：见一个紫絁袍大官妆扮。生：后面有甚么人。净：随行的十乘车都挂青毡。生：正是俺舅舅了。净：荒荒脱剑林。匆匆著金鞭。欲待要他方避难。生：他要赶驾哩。曾出得来么。净：猛可里殿上传宣。生：贼人传令怎么的。净：他道四方商贾都留下。一个朝官不放还。紧把门关。
滚绣球
作者：陆采
朝代：明
体裁：曲

泾原军马强。都下人心乱。姚将军抢入含元殿。生：禁中有羽林军。他怎生容易进去。净：惊得那羽林军没个当先。生：不曾劫掠么。净：琼林藏。劫成空。大盈库。化为烟。搅沸了三宫六院。生：不曾惊犯官家。净：官家的带领后主官员。生：投那里去。净：单车宵遁咸阳苑。一夜星驰走奉天。暂且偷安。
满庭芳
作者：陆采
朝代：明
体裁：曲

外上：老爱清閒。暂辞荣禄。天恩赐与菟裘。依依恋主。下殿却回头。伫看灞陵衰柳。正烟凝一段离愁。空遥望。皇陵缥缈。十里隔明眸。旦上：长门终日闭。九重恩命。又陟林丘。似桃花逐水。到处漂流。小旦贴上：听得鱼轩驾也。别女伴执手难留。合：休回首。昭阳旧宠。从此隔重楼。
满江红前
作者：陆采
朝代：明
体裁：曲

小生上：一点雄心。拿不定。老来偏热。向林下。浩歌起舞。剑光如雪。功业难描麟阁像。隐居且卧青山月。猛思量世上不平人。牙关折。
满江红后
作者：陆采
朝代：明
体裁：曲

生上：心头事。何日灭。眉头恨。终朝结。没人时暗地成悲咽。见介小生：年少何须多感慨。请君就里分明说。生低唱介：恐他心未卜似吾心。权遮拽。
滴溜子
作者：陆采
朝代：明
体裁：曲

东北上。东北上。墙头痕显。今夜里。今夜里。狐疑可验。此心不胜兢战。自知欠谨防。致有此变你们众人自今以后。。各要勤劬。不宜怠缓。
滴溜子
作者：陆采
朝代：明
体裁：曲

外老旦上：四下里。四下里。兵戈布扰。一家儿。一家儿。残生无靠。旦贴：可怜繁华尽扫。风霜万里程。驱驰怎了。合：默祷苍天。暗中相保。
滴溜子
作者：陆采
朝代：明
体裁：曲

外：你道是侯门风味不俗。又谁知闾阎几多不足。日宴未炊饘粥。可惜尊前白苧歌。总是苍生哭。但愿君心。化作光明爉烛。
滴溜子
作者：陆采
朝代：明
体裁：曲

携灯照。携灯照。光明如电。穿窬的。穿窬的。潜身怎掩。四周巡逻将遍。外：仔细用心搜看众：各处都寻遍了。没有些须踪影。惟东北墙角上边呵。。似狐狸足迹痕。不生草藓那贼听得喊声。或者。踰越逋逃。料在此间。
滴滴金
作者：陆采
朝代：明
体裁：曲

旦：上林笋脍甘如肉。南海冰鳞气犹馥。玉槃犀箸寒生指。画堂中。新酒熟。珍馐溢目。娇歌艳舞相催促。相催促。休教日近青山麓。
煞尾
作者：陆采
朝代：明
体裁：曲

净：妖氛塞玉关。黄雾漫金殿。君王的兀自保不得亲家眷。穷秀才空指着京华泪痕满。
煞尾
作者：陆采
朝代：明
体裁：曲

小生：当日在茅山。仙子亲留俺。无奈他尘缘掇赚。冷落了云岩。回头猿鹤也羞惭。为君受了多磨劖。寻师去觅丹方好。恋世空劳白发添。此去心无忝。一任他春波拍拍烟岛尖尖。
狮子序
作者：陆采
朝代：明
体裁：曲

生：悄步香阁西。行傍纱窗试一窥。只见一庭儿花木。别是幽奇做张介：元来小姐和侍儿做生活哩。。只见两两红妆相对。看他玉肌香。云鬓薄。春纤嫩。笑拈针指。低低偷眼。隐隐蛾眉。
玉交枝
作者：陆采
朝代：明
体裁：曲

房栊深暮。侍夫人挑灯将卧。忽闻得窗外人行我两个呵。。急出去周围寻顾。外：见甚么人来净丑：只见。春英韩寿手相扶。称言小姐邀情晤。外：那时怎不拿住了他净丑：也要拿他。想夫人病中。不宜着恼。小姐掌家。势难违逆。。因此上难行阻禦。因此上难行阻禦。
玉交枝
作者：陆采
朝代：明
体裁：曲

明珠堪爱。正相从把他拆开。愿他年合浦重相会。一对团圆长在。抚摩如见妾体材。依栖长系郎巾带。合：休教他尘埃暗埋。休教他孤单自回。
玉交枝
作者：陆采
朝代：明
体裁：曲

明珠无赛。荷佳人分赐不才。看那恩光照耀行装外小生不敢亵渎。。缀向领巾长戴。情多不敢把首抬。意深肯为千金卖。合：怕书生无福受财。怕龙神无端见猜。
玉交枝
作者：陆采
朝代：明
体裁：曲

潜窥青琐。见仪容风流雅素。向兰闺寤寐相思。通凤简绸缪传致。要图百岁共欢娱。先期一梦行云雨。外：你怎不阻他。做这勾当贴：小姐是主。春英是下人。。因此上难行阻禦。因此上难行阻禦。
玉山颓
作者：陆采
朝代：明
体裁：曲

外：平生忠勇。镇关中禦侮折冲夫人孩儿。王臣蹇蹇。匪躬之故。固所不辞。只是我到那边。举目无亲。。苦清霜鼓角声高。对凄风旌旗影摇动。老旦旦：骨肉分离。好苦杀人也。外：天涯乡梦。料骨肉梦中欢共合前。
玉山颓
作者：陆采
朝代：明
体裁：曲

奸谋阴中。致官家命下九重。念衰龄出镇西陲。衽金革身罹惊恐。威权操纵。早看取华夷一统。合：此别相悲痛。泪溶溶。甚时旌节再旋东。
玉山颓
作者：陆采
朝代：明
体裁：曲

旦：梳妆。卤莽。避人时少贴花黄。度垂杨怕有莺猜。掩芳林不容花放。贴：把蛾眉重障。巧做出村庄模样。合：云雨初欢赏。又风霜。桃花洞口也笑人忙。
玉山颓
作者：陆采
朝代：明
体裁：曲

生：东方。未朗。趁人稀离却草堂。料天边只有残月知心。想山中猿鹤也悒怏。丑：山花风荡。柳梢头露沾罗幌。合：只怕人来往。自心慌。骤闻啼鸟也彷徨。
玉漏迟
作者：陆采
朝代：明
体裁：曲

丑上：风尘奔走。叹肩挑琴剑。汗透征裘。绿柳阴中。小姬唤客垆头。正值马疲人倦。无由得解鞍沽酒。生：婚成否。先觉春心暗透。
玉漏迟
作者：陆采
朝代：明
体裁：曲

生上：辞家浪游。叹山劳匹马。水怯孤舟。红槿香中。一声越鸟添愁。回首故园池馆。清风满目人消受。名成否。先自将人憔瘦。
玉胞肚
作者：陆采
朝代：明
体裁：曲

生：心期才整顿。教人喜气满盈。料今宵倚玉偎香。愿他时准结朱陈合前。
玉胞肚
作者：陆采
朝代：明
体裁：曲

花笺为聘。要今宵共缔凤盟。喜襄王梦契神姬。似裴生缘洽云英。合：武陵流水本无情。自有飘红逐水行。
玉胞肚
作者：陆采
朝代：明
体裁：曲

贴：更阑人静。看东墙月光乍明。生：门户深邃。我不认得。如何是好。贴：我潜来引入房栊。使同调凤瑟鸾笙合前。
玉胞肚
作者：陆采
朝代：明
体裁：曲

贴：灯辉月影。绾同心堪作證明。尽消除愁种心苗。免他行目断行云。
玉连环
作者：陆采
朝代：明
体裁：曲

贫贱长思求富贵。富贵危机在眼前。眼前危难。危难临身。悔也徒然。徒然。早知今日。不戴儒冠。儒冠容易生仇怨。仇怨。闻说沧江多隐地。隐地须无横祸缠。祸缠。迷恋。迷恋繁华。多少冤牵。冤牵。早知今日。江上持竿。持竿江上无人怨。
玩仙灯
作者：陆采
朝代：明
体裁：曲

方值公馀。忽辱主公招会。
琐窗郎
作者：陆采
朝代：明
体裁：曲

净：俺威权海内称尊。怪不逞犯逆鳞。须当快意。斩草除根。此行机密。用心防慎。合：若得他一朝消尽胸中恨。千金赏。不须吝。
琐窗郎
作者：陆采
朝代：明
体裁：曲

末：他平白地惹起灾迍。赴猛火自烧身。报雠烈士。都下名闻。此行唾手。管教随顺合前。
琥珀猫儿坠
作者：陆采
朝代：明
体裁：曲

恭承纶綍。赍捧出彤宫。径到元勋甲第中。异香一种产西戎。黄封。特旨颁恩。宣表宸衷左右报介外老旦跪介。
琥珀猫儿坠
作者：陆采
朝代：明
体裁：曲

生旦：我和你姻缘断绝。今生永无靠。得他巧计奇谋成就了。恩如山海将何报。合：堪笑。自古来好事多磨。到底谐老。
琥珀猫儿坠
作者：陆采
朝代：明
体裁：曲

英雄义士。施恩不求报。他又具下行装与金宝。教伊夫妇去他乡好。旦：解元曾送东西谢他么。生：曾把明珠送他。丑：不要。一时里别却东人。采药求道。
琥珀猫儿坠
作者：陆采
朝代：明
体裁：曲

诚惶诚恐。稽首吸仁风。窃愧何缘受惠隆。异香无价宝相同。开封。望天门拜赐。感戴难穷。
瑞云浓
作者：陆采
朝代：明
体裁：曲

外上：海宇重清。四境乍收烽火。老旦上：旧日山河再安妥。旦贴上：全家百口。向死里别偷生路。合：无祸。明知是苍天回护。
瑞鹤仙
作者：陆采
朝代：明
体裁：曲

生上：僻性耽风月。恨行藏疏浅。霎时机泄。姻缘从此歇。恐豹尾黄幡。使身颠越。
甘州歌
作者：陆采
朝代：明
体裁：曲

净丑：天涯渐寂寥。看峰岚凝紫。残霞缥缈。斜阳西逝。闻空谷声答歌樵。牛羊已下山径静。鸟鹊争归林木扰。合：炊烟起。林影遥。垂杨古渡晚平潮。行踪倦。旅况憔。马蹄香逐暮尘消。
甘州歌
作者：陆采
朝代：明
体裁：曲

净丑：才离故国郊。见繁红媚绿。村村佳好。流莺飞燕。趁风日声弄新娇。云山满目无终尽。囊箧随身岂惮劳。合：循幽涧。过小桥。酒旗摇漾慰萧条。苔痕滑。树荫饶。危崖飞瀑杂鸣涛。
甘州歌
作者：陆采
朝代：明
体裁：曲

外：黄花尽后。渐小春梅蕊。点缀枝头。轺车千里。正值酿寒时候。尘沙远驰天厩马。雨雪轻沾御赐裘。合：擎鸾诏。到凤丘。金符玉册壮遨游。瞻天阙。望冕旒。龙光瑞气绕皇州。
甘州歌
作者：陆采
朝代：明
体裁：曲

小旦：凉风入殿头叹凄凄团扇。弃置谁收。驰驱山路。也似孤眠宫漏。承恩不贮金屋里。衔命空随翠葆辀。合：君心别。妾命浮。玉颜漂泊几时休。花宫闭。椒寝幽。琵琶弹怨向边州。
甘州歌
作者：陆采
朝代：明
体裁：曲

才高年少。荷司空礼币相招。龙门容接。信是庸流难到。潭潭相府司文籍。耿耿襟期冠俊髦。合：持法律。效管萧。致身希不负青袍。行囊薄。去兴高。观光上国陟层霄。
甘州歌
作者：陆采
朝代：明
体裁：曲

旦：漂零骨肉忧。想明珠何处。破镜堪羞。繁华消歇。只有山河如旧。追随又见长信月。呜咽如闻渭水流。合：思前事。惮远投。回头拭泪下龙楼。苍山秀。白露收。萧条风物满秦州。
甘州歌
作者：陆采
朝代：明
体裁：曲

生：平生倚马豪。吐胸中星斗。芒寒光耀。斜封徵辟。匆匆驰骋鸣镳。琴书跋涉愁千里。头角峥嵘奋一朝。合：誇瑚琏。鄙斗筲。从来出谷尚迁乔。遵周制。珥汉貂。历观形胜赴皇朝。
甘州歌
作者：陆采
朝代：明
体裁：曲

贴：寒云结不收。看云边雁字。点点离愁。花情月态。怕见断烟衰柳。皇陵何处迷碧霭。古冢谁家卧石牛。合：鱼轩骤。雁塞悠。蛾眉憔悴怯三秋。关山阻。雨雪稠。断肠羌管弄凉州。
生查子
作者：陆采
朝代：明
体裁：曲

五色丽天文。特倚元勋重。当宁正怀忧。但愿皇图巩。
生查子
作者：陆采
朝代：明
体裁：曲

奉敕赞兵权。帏幄参筹算。决胜运机宜。孰敢颜行乱。
生查子
作者：陆采
朝代：明
体裁：曲

小外上：义旅下江南。锐气冲霄汉。声罪讨凶残。慰彼苍生怨。
生查子
作者：陆采
朝代：明
体裁：曲

末净上：心怜豪杰才。寂寞青春过。为君觅一官。好向明时做。
画堂春
作者：陆采
朝代：明
体裁：曲

生上：庭轩寂寞映斜曛。海棠花落纷纷。东风刬地客魂惊。寒怯围屏。闻道清明节近。愁来倍觉伤神。莫教绿鬓渐生银。世事春云。
画眉不尽
作者：陆采
朝代：明
体裁：曲

合：不枉济时豪。万死忘身报故交。到头不受财和宝。转见山林手段高。
画眉序
作者：陆采
朝代：明
体裁：曲

外：世道赖清宁。蠢尔腥膻徒自逞。仗皇休此去宣布威灵。月明时鸡犬皆安。天尽处貔貅无警合前外。
画眉序
作者：陆采
朝代：明
体裁：曲

征旆拥离亭。肠断骊驹岂堪听。羡君侯此去细柳安营。愿诸蛮耒耜耕耘。期万马鞭缰閒静。合：这回再把天山定。应须早返霓旌。
画眉序
作者：陆采
朝代：明
体裁：曲

旦：修眉远山绿。粉汗流香浸眉曲。自持觞劝酒。皓腕露玉。愿白头长享天年。结綵线不须人续合前。
画眉序
作者：陆采
朝代：明
体裁：曲

老：新篁展修绿。玳瑁筵开画栏曲。看座排冰岛。筒传莲玉。见满眼虎艾争鲜。正西苑龙舟相续合前。
画眉序
作者：陆采
朝代：明
体裁：曲

贴：轻盈舞裙绿。独抱琵琶度新曲。渐髻偏金凤。钗横紫玉。掠纨扇乳燕飞来。乱急管新蝉相续合前。
画眉序
作者：陆采
朝代：明
体裁：曲

金卮泛蒲绿。抚景停卮感心曲。叹千年湘水。此日沈玉。名未泯角黍空传。人去远招魂谁续。合：大家酩酊酬佳节。莫负太平风俗。
番卜算
作者：陆采
朝代：明
体裁：曲

丑上：治国五车书。匡君三寸舌。指挥若定失萧曹。顾盼兴王业。
番卜算
作者：陆采
朝代：明
体裁：曲

丑上：酣饮乐穹庐。琵琶弹不厌。一枕黑甜馀。那觉流光转。
番卜算
作者：陆采
朝代：明
体裁：曲

净上：名位庙堂尊。掌握乾坤运。鶤鹏奋翼逞风云。不奈乌鸢哂。
白练序
作者：陆采
朝代：明
体裁：曲

生：慇勤。诉衷悃。称说明公姓字真。小生：他说俺如何。生：高风震。胸中经纬如神。小生：老夫有甚能。直教小娘子也知道。生：因此上山村奉事勤。感荷年来骨肉恩。小生：为何烦恼。生：心长忖。未知成败。欲言还忍。
白练序
作者：陆采
朝代：明
体裁：曲

生：艰辛。再三恳。无奈东君阻旧姻。小生：他悔了前言。生：将成就。蓦遇兵戈逃奔。小生：是遭了朱泚之乱。生：俺舅舅是忠臣受屈愤。母女深宫禁此身。小生：是刘公被卢杞害了。生：金笼困。一双鹦鹉。两地伤春。
白鹤子
作者：陆采
朝代：明
体裁：曲

净：一任你快马轻车何处去。除非是驾雾腾云走上天。生：壮士哥哥。怎生与俺通个音信。自当重谢。净：两下里音信不通。生：不知俺舅舅一家怎生模样。净一家儿生死难判。
皂罗袍
作者：陆采
朝代：明
体裁：曲

净丑：某二人呵。蓬户桑枢末品。忝教承侍坐。谊列随行。识惭迂陋自知明。敢将刀笔轻驰骋。外：尽二位所长。用心办事。净丑：刑名律令。小纶大经。簿书典册。条分类整。
皂罗袍
作者：陆采
朝代：明
体裁：曲

末：恩相劳谦恭敬。素虚心下士。四海知名今日天下贤人君子。。拔茅汇进感孚情。气相求也声相应指日可见。治隆于上。天清地宁。化行于下。民丰物盈。
皂罗袍
作者：陆采
朝代：明
体裁：曲

正好粘花惹絮。怪东风无意。吹散芳菲。春光一去杳无期。阳台望断人千里。归来如醉。馀香满衣。支颐坐想。芳心暗飞。恍闻耳畔娇声细。
皂罗袍
作者：陆采
朝代：明
体裁：曲

生：远被恩波涵泳。幸龙门容接。无任忻荣。敢陈芹陋效葵诚。家臣致主伊周并。外：当今切务。以何为先。生：务农节用。轻徭减刑。并官省职。储粮练兵。
皂罗袍
作者：陆采
朝代：明
体裁：曲

窃忝官居台鼎。正身当枢要。心切冰兢。须知大厦众材成。栋梁独耸难安定。卑词厚礼。敷求俊英。安民阜物。仰答圣明。从今以后。仗列位赞襄。合管教世道雍熙盛。
皂罗袍
作者：陆采
朝代：明
体裁：曲

误入桃源洞里。见香香深处。袅袅仙姿。娇羞终是女孩儿。隔窗掩过香罗袂。嘤嘤小语。问郎路迷。低低微笑。劝郎早归。莫不是人前巧做出猜嫌计。
皂莺花
作者：陆采
朝代：明
体裁：曲

入眼便薰心。这风骚不自禁。佳人才子殊相称。怎能彀鸳枕同盟證。几长颦。欲销魂。最苦是对花阴。剔短檠。最苦是听风声。拥冷衾小姐在绣閤。小生在掾房。两下里呵。。各天咫尺。侯门海深。同情千里。巫峰几层。黄昏清昼无非病。
皂莺花
作者：陆采
朝代：明
体裁：曲

想像记难真。玉精神带半醺。芙蓉艳冶同标韵。转秋波流盼浑无定。笑生春。语飞琼。最可爱翠鬟低。蝉影轻。最可爱黛眉匀。远岫横。况有兰情蕙性。幽閒可钦。千娇百媚。娉婷可矜。名姝绝代谁能并。
皂角儿
作者：陆采
朝代：明
体裁：曲

丑：念小人襄中奔走。常只想长安花柳。喜今日得遂初心。又感戴恩官息厚。惟愿他受君恩。食天禄。利名成。婚姻遂。带挈风流合前外。
皂角儿
作者：陆采
朝代：明
体裁：曲

念荆花早年失偶。喜芝兰这回重茂。仔细看举止端详。分明似母亲趋走。惟愿你向书窗。攻笔砚。取科名。扬姓字。光辉伊舅。合：亲情别久。且同杯酒。凉亭瓜果。论心叙旧。
皂角儿
作者：陆采
朝代：明
体裁：曲

生：念孩儿孤贫落后。谢妗舅提携成就。恨十年寂寞寒窗。知何日经纶展手。试看我万言书。八韵赋。献金门。朝玉殿。独占鳌头合前。
皂角儿
作者：陆采
朝代：明
体裁：曲

老：看孩提短发覆首。又长身聪明俊秀。笑唫唫出语温恭。意孜孜慇勤问候。多谢你渡三襄。涉万里。冒炎蒸。冲瘴厉。远来生受合前。
眼儿媚
作者：陆采
朝代：明
体裁：曲

贴丑上：慇勤领命到荒山。心事未相关。攀花问柳。勾莺引燕。方寸心间。
石榴花
作者：陆采
朝代：明
体裁：曲

小生：风流担子倩谁担。把如花少女假装男。生：采蘋去妆内臣。小生：说尚书夫妇的并斩。赐佳人宽典。药酒身歼。猛拚生。向陵官赎取尸骇殓。生：怎的取得尸首出来。小生：仗苏张一味言甜。把明珠美玉同时赚。则俺这瞒天大谎有谁参。
破阵子
作者：陆采
朝代：明
体裁：曲

旦上：绿荫扶疏夜。西窗新月娟娟。心疑近事身如梦。目盼佳期日似年。贴合凝思只黯然。
破齐阵引
作者：陆采
朝代：明
体裁：曲

生上：清白先人家法。金貂累代传荣。雅志超群。诗名满世。争奈高才未骋。孤身自浪浮云迹。四海谁怀国士情咳。。长歌上帝京。
祝英台
作者：陆采
朝代：明
体裁：曲

堪叹。事多磨。人间阻。就里泪偷弹。天日深盟。风月芳期。一旦雨覆云翻。贴：这亲事又不曾受他茶礼。便退了也不妨。旦：休言。纵无六礼双羊。奈一言难变。便死也魂与檀郎为伴。
祝英台
作者：陆采
朝代：明
体裁：曲

旦：心坚。守松筠。甘冰蘖。寤寐柏舟篇爹爹呵。。你把连理分开。并蒂摧残。只怕女萝缠绵。贴：小姐。见说王解元家寒。若嫁了他。须索受些凄楚。旦：不怨。从教受冻担饥。怎肯嫌寒就暖。我彩凤羞与凡鸡作伴。
祝英台
作者：陆采
朝代：明
体裁：曲

月眉攒。云袖亸。低首损春妍。妆罢层楼。步入閒亭。风约绣帏香捲。贴：小姐。你看池里荷花都开了。旦：羞看。藕花开得双头。只怕秋风吹散。闷对景。冷落碧梧池馆。
祝英台
作者：陆采
朝代：明
体裁：曲

深倚。传吾许久春愁。删抹断肠诗你去对他约定。今夜。月色绣窗。花影雕栏。便是简中佳期。贴：若有心话。一发传去。旦：须知。我那万种相思。只为一时相觑。准拟要共缔凤盟鸳誓。
祝英台
作者：陆采
朝代：明
体裁：曲

贴：今去。我与恁送煖偷寒。婉转达衷私。旦：说我相思苦切贴：去说小姐。钗亸玉横。鬓乱云偏。憔悴几番徙倚韩官人听了这话儿。忻然就肯来了。。堪喜。管教他度柳穿花任恁携云握雨。料今夜不似昨宵情绪。
祝英台
作者：陆采
朝代：明
体裁：曲

贴：堪怜。守前言。敦旧约。真个女流难。不负才郎。忍背严亲。一点真心百鍊。旦：你才知我的心事。贴：惟愿。高堂意转心回。绣阁花开月满。那时候偕老双双欢宴。
祝英台
作者：陆采
朝代：明
体裁：曲

贴：姻缘。本天生。非人意。烦恼也徒然老爷呵。。爱惜娇娃。别选豪门。肯顾一句虚言。休偏。五陵年少如云。枉把贫儒留恋。从亲命且自逍遥排遣。
祝英台
作者：陆采
朝代：明
体裁：曲

贴：潇散。向凉亭。临曲沼。瓜果荐新鲜。阁对秦山。簟展湘波。侍女频挥纨扇。旦：你不知我心上自有不足处。贴：无端。侯门受用豪华。却把双蛾愁敛。日斜也何事不忺茶饭。
祝英台
作者：陆采
朝代：明
体裁：曲

贴：知趣。他是玉楼人。瑶岛士。举止多旖旎。更有材裕济川。文擅雕龙。堪作并蒂交枝。旦：正爱他才貌兼全。故欲与相亲。贴：还未。旦：你又作难。贴：最堪怜凤远秦台。云敛巫峰十二小姐在深闺之内。韩生是小心之人。。粗麻线穿针怎透关儿。
祝英台
作者：陆采
朝代：明
体裁：曲

这酸丁真可媚。酿就我相思。贴：虽然想他。对此春光。且自消遣。旦：花柳斗妍。莺燕争飞。都是我的愁机。贴：放下念头。不要长吁短叹。旦：歔欷。凭栏杆晓望迟迟。满苑逞娇呈美。端详看。没个比他风味。
祝英台近
作者：陆采
朝代：明
体裁：曲

旦上：豆花风。梅子雨。酝酿晚凉浅。罢绣停针。长日正人倦。贴上：乍堪象簟侵肌。鲛绡映肉。初睡起。微微香喘。
神仗儿
作者：陆采
朝代：明
体裁：曲

外上：狂兵犯阙。狂兵犯阙。銮舆播越。銮舆播越。想微臣怎生抛撇。只得相随远涉。不忍把国恩割。又不忍把私恩割。
神仗儿
作者：陆采
朝代：明
体裁：曲

随机应变。随机应变。难容稽缓。倘他行筹算。怎免剥床肤患。须劲捷。效鹏抟。须劲捷。效鹏抟。
离亭宴歇拍煞
作者：陆采
朝代：明
体裁：曲

外：人生七十从来少。又忧愁风雨相缠绕。欲遂五岳游。直待得婚完嫁了。怕蹉过少年朝。偷閒处频把金樽倒。何苦去长对牙筹较。纵不能辞家访丹砂。也合自载酒看花鸟。与良朋同欢笑。你道是富贵一时求。正不知人生八字定枉劳。你巧做千年调。猛推开戏偶场。单揭起弥天罩。试看九泉下一滴何曾到。一任伊孔方兄满前堆。只怕他阎罗老订名召。
秋夜月
作者：陆采
朝代：明
体裁：曲

外上：盖世豪雄。允作王家栋。身在朝廷为轻重。反遭群小多愚弄。这怨忿满胸。这怨忿满胸。
称人心
作者：陆采
朝代：明
体裁：曲

众引生上：参戎决胜。克壮皇猷隆盛。已赢他降王子婴。喜今日班师复命。
窣地锦裆
作者：陆采
朝代：明
体裁：曲

丑上：少年英俊试兜鍪。正是遭逢奋志秋。行看事业遍江南。尽洗今朝暗里羞。
窣地锦裆
作者：陆采
朝代：明
体裁：曲

恩光赫奕动皇州。简阅贤材为国求。丹书一劄授参谋。帷幄行看速运筹。
簇御林
作者：陆采
朝代：明
体裁：曲

外：君恩厚。注意浓。念吾侬。定策功。异香推惠加荣宠。恁韬藏青琐当珍重。合：致钦崇。时存爱护。绝品卒难逢。
簇御林
作者：陆采
朝代：明
体裁：曲

旦：君恩及。父意钟。管天香。在我躬。怜他出自殊方贡。麝兰馨未许同称颂合前。
簇御林
作者：陆采
朝代：明
体裁：曲

生：天般祸。海样灾。把佳期。扭作灰。多情犹想同心带。倚栏终日愁无奈。合：枉痴呆。和那玉楼不见。况他那一捻小身材。
簇御林
作者：陆采
朝代：明
体裁：曲

贴：花为面。玉作腮。别来时。秋几回。风流怕损当时态。怎能勾一朝勾却鸳鸯债。合：雁声哀。双飞犹苦。你孤宿怎生挨。
粉蝶儿
作者：陆采
朝代：明
体裁：曲

生上：万种风流。一霎时尽成僝僽。分开交颈鸳俦。意中愁。眉底恨有谁知否。
糖多令
作者：陆采
朝代：明
体裁：曲

何事到兰房。呼声甚恐惶。丑：征东水阵厄韩郎。失足江心早丧。合：遭不幸。实堪伤。
素带儿
作者：陆采
朝代：明
体裁：曲

无聊赖。倚遍栏杆意渺茫。一便似鱼中纶钩缠仗。慇勤望阮郎。销尽金猊篆缕香。贴：劳了小姐神思。费了小姐工夫。韩官人都知道了。教多上覆。来时面谢。旦：他心谅。携云握雨。订在何方。
素带儿
作者：陆采
朝代：明
体裁：曲

旦：春风入梦长。难禁断肠。相思处。这些病早在膏肓。乔才意未降。岂知恤孤鸣独舞凰春英。那韩生呵。。当相谅。香销玉减寝废餐忘。
紫花儿序
作者：陆采
朝代：明
体裁：曲

量地方分布了水陆。审机宜相时而动。仗皇灵声言着征东。天应人从。势如破竹。端的乱纷纷旗帜摇红。狠杀人刀箭人马如龙。威振山倾。锐触虹冲。
紫苏丸
作者：陆采
朝代：明
体裁：曲

幽窗镇日闻莺燕。倚栏杆柔肠九转。春愁一似柳丝悬。摇漾东风软。
红林檎
作者：陆采
朝代：明
体裁：曲

生上：独守书斋热。枕簟因谁设。羞睹南园双蝶。旦：香汗滴轻绡。粉泪相和结。贴：相看一水银河越。合何日里共欢悦。
红绣鞋
作者：陆采
朝代：明
体裁：曲

合：锦城花柳婆娑。婆娑。蜀江春水烟波。烟波。整归棹。返皇都。朝玉殿。访云萝。亲骨肉。永欢娱。
红绣鞋
作者：陆采
朝代：明
体裁：曲

椿庭萱室优容。优容。奇香谊笃房栊。房栊。狐狸迹。显墙东。天作合。俾参戎。合：成伟绩。奏彤宫。成伟绩。奏彤宫。
红绣鞋
作者：陆采
朝代：明
体裁：曲

纶音宠锡荣封。荣封。分明云起从龙。从龙。机辐辏。庆穹窿。人世上。有谁同合前。
红衲袄
作者：陆采
朝代：明
体裁：曲

享繁华无事悲。怎知我有深思萦肺腑。贴：小姐有愁。何不说与春英知道。旦：最恨同胞早夭兄和弟。念彼暮影椿萱日渐低。贴：老爷夫人强健。小姐在荫下。正好享用哩。旦：一时间空自喜。百年后有谁倚。贴：这个不妨。大姐二姐既为妃子。皆可倚仗。愁他怎么。旦：须道嫁鸡各逐鸡飞也。怎教我不心伤不泪垂。
红衲袄
作者：陆采
朝代：明
体裁：曲

穿的是五花纹锦绣衣。戴著金凤冠。簇著珠和翠。旦：我不爱他。贴：更有叮咚环佩。在恁裙间坠。旦：也不爱他。贴：羡你每日食前方丈馀。旦：这一发不爱了。贴：随后的颐可指侍侧的气可使。旦：虽是他奔走承顺。却不如我意。贴：因甚么缓急关情也。黛锁眉峰玉减肌。
绛都春晓
作者：陆采
朝代：明
体裁：曲

外急上：官高禄厚。见豺狼当道。怎生罢休。猛拚扣碎金阶首。从教洗净朝班垢。怎容他奸谋成就。老：亲情邂逅。请宽怀抱。放下閒愁。
绛都春晓
作者：陆采
朝代：明
体裁：曲

生拜介：远来相候。合欢欣。怎生反皱眉头。丑：想东人衣冠礼貌多疏漏。老：莫非老妾逢迎后。有缘由望君明剖。外：朝纲大事。区区儿女。何必追求。
罗江怨
作者：陆采
朝代：明
体裁：曲

簪缨贵胤俦。青年懋修。旦：既生宦家。又习儒业。乃是个好人了。贴：文光锐气冲斗牛。人中才貌独称优也。旦：可比何等样人。贴：曹植休誇。不让潘安右。旦：若果如此。其人可爱贴：不只如此。他还有一种可爱处。一发说与小姐知道。。温存性雅柔。雅柔。最多趣味生情窦。
罗江怨
作者：陆采
朝代：明
体裁：曲

轻绡细且稠。针穿线抽。贴：今日描做甚么花样。旦：先描并蒂莲在洲。贴：周围做些水草。旦：青萍绿荇逐波浮也贴：也做些禽鸟便好看。旦：中缀鸳鸯交颈双双耦。贴笑介：好有趣。上边空处做甚么。旦：云霞覆上头。上头。见五采辉煌透。
罗鼓令
作者：陆采
朝代：明
体裁：曲

旦：寄恨传情。引得人魂飏。结尾收梢。成就人欢赏。谁料寸珠。功劳千样。共仙郎。今宵重得同鸳帐。生：千金一刻休轻漾。莫教花影转回廊。小姐。夜深了。请睡了罢。旦：含羞无语。背却烛光。芳心无主。笑入洞房。从今勾却相思帐。明珠端的赛红娘。
罗鼓令
作者：陆采
朝代：明
体裁：曲

生：小姐。你看轻盈夜光。长在佳人掌。分飞两行。又逐人漂荡。只道洛浦音沈。尘埃无望。谢穹苍。人珠两下都相傍。今宵不负团圆相。光辉依旧照华堂。合：姻缘不断。天教再双。坚心厮守。永无散场。从教医却相思瘴。明珠端的是良方。
翠华引
作者：陆采
朝代：明
体裁：曲

末上：觅得如花少女。深闺养作螟蛉。净上：聪慧浑如男子。娇柔赛过亲生。
翠华引
作者：陆采
朝代：明
体裁：曲

末：一夜青山尽老。小外：盈盈点满簪袍。净丑闻得江南三尺合应知呈瑞皇朝。
胜葫芦
作者：陆采
朝代：明
体裁：曲

紫凤衔花出禁门。传宠命。缔佳姻。末合：真是郎才女貌能厮称。金辉玉映。管取团圞共欣欣。
胡捣练
作者：陆采
朝代：明
体裁：曲

生上：弹铗客。久飘零。千辛万苦来仙境。风景昔年浑不异。故人存否信难凭。
舞霓裳
作者：陆采
朝代：明
体裁：曲

小生：为人忙处受风波。受风波。不如归卧碧山阿。碧山阿。世事多看破。末：恢恢天网难逃躲。问昔日奸臣。今日存无。合：万事平心做。顺天理到底终须脱危祸。
节节高
作者：陆采
朝代：明
体裁：曲

净：今朝志爽然。遇良缘。胸中豪气方才展。乾坤奠。日月悬。威名远。扫清四海无纤玷。千年王业须臾建。合：男子要为世间奇。苍天不负平生愿。
节节高
作者：陆采
朝代：明
体裁：曲

堪誇懿德饶。迈当朝。幽閒贞静多才貌。闺中宝。女内翘。坤仪道。涂娥妊姒应相肖。更閒母氏庭帏教这女子呵。不惟才德兼备。抑且年貌相当。论他祖先。。世系门楣总是高。青宫正喜三星照。
节节高
作者：陆采
朝代：明
体裁：曲

末：熊罴士五千。敢争先。挥戈一指唐家乱。迎英彦。坐法筵。登金殿。丑：手扶赤帝功名显。关中霸业何须羡合前。
节节高
作者：陆采
朝代：明
体裁：曲

阴凝二尺高。路迢遥。征轮匍匐应难到且贾充呵。。年衰老。筋力消。精神耗伏望皇上。优怜勋戚加容保。速颁纶綍传宣召氐羌小虏。只须别遣一将。可以服之。。割鸡何必用牛刀。栋梁仍使归廊庙。
花心动
作者：陆采
朝代：明
体裁：曲

老：年老心閒。对日长只把贝经翻诵。旦上：睡足花台。浴罢兰汤。金莲步出房栊。贴上：喜逢佳节风光好。正满园梧竹阴浓。合向水亭瓜果玉杯传送。
荷叶铺水面
作者：陆采
朝代：明
体裁：曲

末众随上：承圣旨。到蜀中。蜀中花柳春正融。万紫千红。看游人夹道逢。锦江水通。画船似龙。绣阁珠帘。十里香风。太平时。乐事浓。
莺啼序
作者：陆采
朝代：明
体裁：曲

生：小姐请坐。待我仔细告诉。驿中锦字说根苗。旦：曾寻得古押衙么。生：押衙隐在荒郊。改衣装与塞鸿同造。输心做尽卑小。旦：见他曾告诉来。生：经一年交结知心。到近日方谈分晓。旦：他肯也不肯。生：他听说了。只低头暗中计较。
莺啼序
作者：陆采
朝代：明
体裁：曲

贴：他去茅山买得续命胶。他又假传圣旨一道。旦：那个替他送去。贴：把采蘋妆做官僚当时交妾身赍奉圣旨。到皇陵上开读。。道尚书已行诛剿。旦：元来诏书是假的。那赍诏的正是你。贴：赐多娇药酒一樽。把玉山等閒推倒。旦：既然药死了我。怎的取得尸首出来贴：那古押衙呵。果是豪强手段。。他又妆村老。把明珠赎尸首。抬离陵庙。
菊花引
作者：陆采
朝代：明
体裁：曲

老旦上：光景迫桑榆。犹有閒愁苦。大事已糊涂。羞杀门楣差误。
菊花新
作者：陆采
朝代：明
体裁：曲

外上：春寒懒下小蒲龛。经卷香炉伴午酣。嫩柳舞掺掺。渐禁林好花妆点。
菊花新
作者：陆采
朝代：明
体裁：曲

外上：调元赞化宰群工。寅亮承天宠。追踪周召奏肤功。四海音徽锵涌。
菊花新
作者：陆采
朝代：明
体裁：曲

贴扮内官捧敕旨丑扮祗候从药酒上：一封丹诏下关南。就里深谋谁敢参。香雾罩林岚。有眼的遮漫不见。
薄倖
作者：陆采
朝代：明
体裁：曲

旦：霁色含花。烟光蘸柳。看庭皋风景。年年如旧。幽禽巧语。游蜂轻逗。贴合：人知否。恁蔼蔼酣红战绿。最恼是空闺独守。
薄倖
作者：陆采
朝代：明
体裁：曲

生上：脂粉魔消。烟花债了。谢东风为我扯开愁网。觑玉人如画俏。魂飞荡。旦上：初相向。悄低首背灯无语。浑未脱汉宫娇样。
虞美人
作者：陆采
朝代：明
体裁：曲

旦上：春愁赢得身憔悴。閒把栏杆倚。贴上：兰香烧断冷金猊。合：好梦难成。轻敛双蛾翠。
蛮牌令
作者：陆采
朝代：明
体裁：曲

末净：衰老没亲人。螟蛉女。掌中珍。郎须好看待。休看做等闲人。悄一似章台杨柳出侯门。再遇芳春。合：对银灯各自断魂。恍惚浑如梦里相亲。
行香子
作者：陆采
朝代：明
体裁：曲

贴上：寄简传情。缓步轻行。出重帏转过中庭。见时须索款语低声。堤防他隔墙外有人听。
衮遍
作者：陆采
朝代：明
体裁：曲

旦：中堂多禁忌。不许閒人至。年少无知。就里藏奸意。贴：这是小姐的卧房。老夫人处问安。不打从这里去生：小姐忒薄情也。。我是东床娇婿。休把做外人厮觑。便留住绣房中。有谁说你。
衮遍
作者：陆采
朝代：明
体裁：曲

谁来绣户窥。忙启纱窗觑贴：却是王家哥哥。为何到此。。奇俊王郎。到此缘何事生：在老夫人处问安。错走了路到这里。。上堂咨启。花底路迷。问仙娥肯容人到月宫里。
西地锦
作者：陆采
朝代：明
体裁：曲

外上：志气长冲碧汉。今朝陷入深渊。思家恋旧愁千万。凋尽素发衰颜。
西地锦
作者：陆采
朝代：明
体裁：曲

曾见清风白简。更期霖雨黄扉。骤闻边报夷情事。怀柔之道须知。
西地锦
作者：陆采
朝代：明
体裁：曲

生上：半世飘零无赖。秋风弹铗归来。依栖枳棘权宁耐。有时奋出。尘埃。
西江月
作者：陆采
朝代：明
体裁：曲

丑上：门户年来冷落。郎君日下峥嵘。萧然琴剑照人清。笑指长安驰骋。生：游子偏怀故国。仆夫反乐长征。合：莫辞辛苦上瑶京。会看风云一逞。
解三酲
作者：陆采
朝代：明
体裁：曲

叹一家乌飞星散。旧池馆多应是茂草芉芉。凤侣鹓雏遭阱槛。生和死。信谁传。玉带金鱼都不见。真个过眼云烟一饷间。眉慵展。只落得万千珠泪。下滴黄泉。
解三酲
作者：陆采
朝代：明
体裁：曲

念孤臣素怀国难。却中他奸佞机关。白璧一朝蝇作玷。羁缧绁。苦难言。金鸡几时衔赦免。细把胸中屈忿湔。愁无限。只落得一声长叹。上彻苍天。
解三酲
作者：陆采
朝代：明
体裁：曲

旦：芰荷池雨声轻溅。似琼珠滴碎还圆。栏杆十二閒凭遍。好清夜。未成眠。玉钩垂下帘高捲。耿耿明河已在天。合：人不见。萧墙千里。彼此心悬。
解三酲
作者：陆采
朝代：明
体裁：曲

贴：觑流萤飞来庭院。举齐纨笑扑纤纤。临风对月聊消遣。堪解愠。理薰弦。云形屡耸千峰巧。花气浑飘百和烟合前。
解袍欢
作者：陆采
朝代：明
体裁：曲

在青琐霎时流盼。把芳心直恁迷乱。我为你偷寒送暖通方便今夜里呵。。似巫姬遇襄王云雨瀰漫只见一个。锦裆松卸一个。香罗解宽一个。情生百媚一个。眉皱两湾爱杀恁。合欢被煖翻红练。颠飞凤倒舞鸾。贴胸交股乐无厌看你两人。。今宵事。宿世缘。千金一刻不容閒。
解袍欢
作者：陆采
朝代：明
体裁：曲

小姐。我为你传书寄简。担惊怕受尽多般今夜里呵。。双双自出风流汗把春英呵。。窗儿外有甚相干你两个呵。。翠帏香煖我一个呵。。花砌露寒他也不管。金炉烟断他也不管。银漏点残好笑两个。。分明烈火乾柴熯。春罗上红点鲜。偷睛灯下笑相看看了你们。我好动兴。。风流趣。一念间。忍酸咬得袖儿穿。
解袍歌
作者：陆采
朝代：明
体裁：曲

丑上：我虽是个驴前厮养。论风月也满臆思量为甚么。担惊受怕相依傍只图个。好时节拖带风光官人呵。。你却吃一看两。我便食不下肠。你却绣帏香暖。我便冻得半僵。思量情理忒无状。衾儿薄。夜又长。怎生挨得这凄凉。俺犹自可他怎当。可怜熬杀小梅香。
解袍歌
作者：陆采
朝代：明
体裁：曲

没来由担万死为他寻访却把俺。美前程一旦都抢俺这里。忍酸含苦忙偷眼他那里。悄低头把讪脸儿没处遮藏。一个强松罗带。一个软贴绣［⿰身匡］。一个眉头半皱。一个心性忒荒只听得。枕边掉下金钗响。流苏战。凤枕忙。斜舒玉臂抱檀郎奴把。今宵乐权让了前世娘。明朝依旧上奴床下。
谒金门
作者：陆采
朝代：明
体裁：曲

老旦旦上：嗟薄命。怕忆旧家繁盛。旦：一闭昭阳愁与病。貌儿难厮认。老：乍近御床羞不定。几遍传宣错应。合：最苦关山相掩映。画栏空自凭。
谒金门后
作者：陆采
朝代：明
体裁：曲

生上：万转千回萦挂。怎得此情干罢。整顿寒窗空守寡。春愁难尽写。
豹子令
作者：陆采
朝代：明
体裁：曲

三载军中多战苦。多战苦。今朝始得罢干戈。罢干戈。功写凌烟谁似我。声名千古壮京都合前。
豹子令
作者：陆采
朝代：明
体裁：曲

丑：雄霸西羌羞贡献。羞贡献。觊觎中国久垂涎。久垂涎。越志横行惟我独。攻城略地让谁先。让谁先合前。
豹子令
作者：陆采
朝代：明
体裁：曲

二将：铁骑铜驼当百万。当百万。休誇騋牝有三千。有三千。足食足兵能固守。中华虽大势难缠。势难缠合前。
豹子令
作者：陆采
朝代：明
体裁：曲

二校：执锐披坚经百战。经百战。餐风宿露历兵燹。历兵燹。听得一声厮杀也。张牙奋爪似飞鸢似飞鸢合前。
豹子令
作者：陆采
朝代：明
体裁：曲

众：厕鼠跳梁思变虎。思变虎。争奈神龙威福未全无。未全无。天遣将军来用武。一朝收复旧皇都合前。
豹子令
作者：陆采
朝代：明
体裁：曲

外：壮志忘身平贼虏。平贼虏。义旗西指定山河。定山河。扫尽妖氛清国步。翠华不日返神都。合从今万载固鸿图。
豹子令
作者：陆采
朝代：明
体裁：曲

自古华夷冠履辨。冠履辨。称臣朝贡例相沿。例相沿。今日中原轻篡夺。难将虚礼缚腥膻。缚腥膻。合：算来各主一山川。从今彼此不相干。
贺圣朝
作者：陆采
朝代：明
体裁：曲

生上：春来花信相萦。那堪啼鸟声声。高唐有梦总难凭看巫岫峥嵘。
贺新郎
作者：陆采
朝代：明
体裁：曲

生：漂泊留潭府。荷深恩解衣推食。自知惭负。又荷吹嘘登云路。娇女□教同赴。这厚德镌心铭腑。合：别后不知何日会。有音书莫惜频频付。分袂也。转凄楚。
贺新郎
作者：陆采
朝代：明
体裁：曲

贴：红颜自古多辛苦。似杨花乍依芳树。又飘南浦。心恋亲帏难抛舍。正值寒天秋暮。断肠处雁声飞度合前。
赏宫花
作者：陆采
朝代：明
体裁：曲

东风透帷。纱窗刺绣迟。意在风流子。魂销寂寞时。满眼春愁无著处。羡他蝴蝶一双飞。
赏宫花
作者：陆采
朝代：明
体裁：曲

旦：东方尚低。微凉入绛帏。梧月馀残影。花露未全晞。贴：有意只盘金凤线。无心去听乳鸦啼。
赚
作者：陆采
朝代：明
体裁：曲

生：千里襄流。冒暑携书上帝州。龙城暮。遥看宫阙红霞覆。且淹留。访恩盟。重叙当年旧。丑：暂向垂杨系紫骝。拂拭征衣垢。朱门十丈蟠双兽。合试将轻扣。
赚
作者：陆采
朝代：明
体裁：曲

老上：相府深幽。何处儿郎敢径投。分明看。原来年少吾家秀。生拜见老旦介：慰离忧。比别时精采浑如旧。三载南中望斗牛。遥想恩光厚。合：弛装共话违离久。乍消清昼。
越调斗鹌鹑
作者：陆采
朝代：明
体裁：曲

俺走的脚似飞腾。风行电掣健勇。恰离了吴国的边疆。俺急匆匆自不觉奔驰和那倥偬。只俺这一路上披星戴月经劳碌。过高山。历险谷。挨得到京城内消停。打点着相府中拜覆。
迎仙客
作者：陆采
朝代：明
体裁：曲

小生：打听的神仙客。在茅嵓。买灵丹。探幽崄。把香醪。相和染。生：买下仙丹如何。小生：又写下凤诏鸾缄。把笔尖儿弄出刀头险。
逍遥乐
作者：陆采
朝代：明
体裁：曲

生上：文林誇腹稿。信词源三峡倒。功名唾手等鸿毛。徘徊际遇。挫抑雄豪。冷落风骚。
醉太平
作者：陆采
朝代：明
体裁：曲

生：佳人。差去皇陵扫汛。邮庭邂逅。对面难亲。小生：无双差在驿庭中相逢来。生：云笺锦句。细写心中芳恨。小生：寄书后得见一面么。生：劳神。渭桥瞥见暂停轮。小生：说些甚么。生：奈耳目纷纷难近。更被两行秦树。重遮泪眼。枉添新闷。
醉太平
作者：陆采
朝代：明
体裁：曲

生：长门。望眼频频。指望藉伊好计。再结佳姻。小生：老夫无可用力处生：你好把。偷天巧手。折取上林春信。小生：敢是要入宫传个消息生：未哩。。凭君。勾将织女下天津。引姮娥离却水晶宫阃。小生：直要偷他出宫。生：望伊垂悯休生退步。莫辞劳顿。
醉扶归
作者：陆采
朝代：明
体裁：曲

似琼楼玉宇神仙伴。多应是风流趣胜谪尘寰只为。青琐留情交相感。惹得旅魂飘荡。自此无拘管。受尽了千愁万恨废眠餐。挨至此夕偿心愿。
醉扶归
作者：陆采
朝代：明
体裁：曲

旦：一从那日偷睛见。就把这半天风韵付青鸾。谁料得柳影花阴尘嚣远为你。做下心苗愁种。空忆韶光变今夜相会。。整备着携云握雨遍巫山。生：小姐不消分付。小生自当着意。旦须仗你了却相思欠。
醉春风
作者：陆采
朝代：明
体裁：曲

小生：你听我道。则为你蓝桥夜。灯月盟。汉宫秋。云雨担。小心儿荒山迢递来寻俺。引动咱铁石心肠。改抺却英雄气概。都做了偷香俏胆。
醉翁子
作者：陆采
朝代：明
体裁：曲

呼唤。感小姐芳情款款。愿插翅凌虚。上林游玩。贴：既有此兴。可即同去。生：岂敢。贴：却又为何。生：恐迹隔云泥阆苑春深觅路难。贴：想你意儿懒了。生：非意懒。便缩地升天。也觉间关。
醉翁子
作者：陆采
朝代：明
体裁：曲

生：交趣。似淡泊雪花佳处。小生：须不比寻常覆云翻雨。贴：贫窭。愧无可祗承。漫把瓷盘荐韭菹。合：齐祝取。愿两下康宁。长醉茅庐。
醉翁子
作者：陆采
朝代：明
体裁：曲

贴：官人你当感。我小姐长吁短叹。要誓海盟山。拟在百年同欢。生：我心岂不欲此。贴：作速便好。若迟了呵。生：迟了些便怎么。贴：深患。倘泄漏春情。未便游踪任往还。生：不要性急。缓缓图之。贴：休怠缓。可逐蝶追蜂。速绕花栏。
醉落魄
作者：陆采
朝代：明
体裁：曲

生上：姻缘有分休贪早。时来到。自然合辏千般巧。谁信忧愁直到这回消。
金井水红花
作者：陆采
朝代：明
体裁：曲

柳映烟光润。花摇日色迟。曲沼煖风吹。水涟漪。登楼凝望。满眼是妖红冶绿。高下锦千机。虚度艳阳时也啰。幽情惟有燕莺得知。托恨舒愁。花间叶底合前。
金井水红花
作者：陆采
朝代：明
体裁：曲

繁绿攒新蕊。妍红缀旧枝。紫燕与黄鹂。各交飞。呼声相应。好一似芳年佳偶。两两共欢娱。最苦是相思也啰。孤帏惟有形影相依。懒上妆楼。无心针黹。合：悠悠方寸。春蚕吐丝。良缘未就。空啼子规。落花可惜随流水。
金珑璁
作者：陆采
朝代：明
体裁：曲

外上：弧南多夜采。祥光方映三台。老旦上：张绮席。酌金罍。旦贴上：高堂春昼永。逍遥何必蓬莱。合：当此际。且开怀。
金珑璁
作者：陆采
朝代：明
体裁：曲

旦上：含悲辞故陇。伤心又别深宫。嗟厄运。甚时通。愁添椿树梦。肠断碧萱丛。一家漂泊叹西东。
金珑璁
作者：陆采
朝代：明
体裁：曲

老旦上：年华如过梦。俄惊两度秋风。发添白。脸消红。膝前娇爱女。又欲别房栊。閒中思忆转心忪。
金索挂梧桐
作者：陆采
朝代：明
体裁：曲

众：虚檐燕引雏。碧沼游鱼戏。糁径杨花。是处因风起。篆烟轻袅也吐金猊。睡怯新蝉枕屡移。绿阴满院清如水。墙外葵榴逞艳枝。休辞醉。閒愁万斛。管取尽消除合前外。
金索挂梧桐
作者：陆采
朝代：明
体裁：曲

外：当年姊病缠。为子求婚眷。仔细沉吟。此事非吾愿。当时只把病人宽。那肯轻将语言骗。不曾媒妁期千万。何必慇勤强再三。休胡乱。嫡亲中表。怎结百年欢合前。
金索挂梧桐
作者：陆采
朝代：明
体裁：曲

外：清和景可怡。几阵梅林雨。水溢池塘。荷叶香浮细。幽亭酬酢也共欢娱。脩竹长松映玉卮。閒吟绕屋扶疏句。须信渊明趣雅宜。南薰至。新裁白苧。扇动暑潜除。合：论人生最要忘机。挽不住流光逝。
金索挂梧桐
作者：陆采
朝代：明
体裁：曲

心知宅相贤。口许东床选。热面应承。冷语今更变。丈夫然诺重如山。暗室私心鬼神见。休言闺阁无人听。只恐闾阎有话传。休辞辨。劝君肯首。莫负燎须言。合：想婚姻都是前缘。慢劳你争长短。
金蕉叶
作者：陆采
朝代：明
体裁：曲

外上：三年受灾。这冤枉拄腹撑怀。有一日天恩下来。洗清了业山苦海。
金蕉叶
作者：陆采
朝代：明
体裁：曲

昼忙夜忙。偶凭人随波逐浪。空跋涉路阻巫阳。只落得气销神丧。
金钱花
作者：陆采
朝代：明
体裁：曲

净丑上：书童生得清标。清标。琴童且又蹊蹻。蹊蹻。画堂终日把臀摇。薰风盛。忒妆乔。家主见。也难饶。
销金帐
作者：陆采
朝代：明
体裁：曲

朝簪方卸。促骑到邮亭。送司空。叙别情。
锁南枝
作者：陆采
朝代：明
体裁：曲

丑：低茅舍。古树林。村翁抱膝正苦吟。留客意慇勤。何意埋名隐官品。明日里。取次寻。是和非。犹未审。
锁南枝
作者：陆采
朝代：明
体裁：曲

书看罢。恨转深。蝇头一纸写细心。指望再同欢。只怕无由离紫禁。豪侠士。踪迹沉。却交人。何处审。
锁南枝
作者：陆采
朝代：明
体裁：曲

外：香芬馥。雅且奇。是谁佩囊藏在衣。众：绝似沈檀之美。外：幽远胜沈檀。众：又如兰蕙之佳。外：清嘉过兰蕙。众：敢是檐外香风。外：非檐外。众：那里香来。外：在座隅。比龙涎。有馀趣。
锁南枝
作者：陆采
朝代：明
体裁：曲

开仙榻。动绣衾。馀香细细泪满襟。蓦地自沉吟。早是不开思虑寝。怕开了。伤我心。待不开。心怎忍。
锁南枝
作者：陆采
朝代：明
体裁：曲

生：荒郊外。试一临。亵衣轻骑同访寻。莫是好英雄。暂向田庄乐瓢饮。因倾国。费尽心。吃辛劳。受寒凛。
锁南枝
作者：陆采
朝代：明
体裁：曲

花屏障。锦绣机。乘风缥缈多芳气。外：不是花香生：我知道了。。定是御炉烟。朝回惹衣袂。外：天道初热。朝衣都已卸了生：或是。金猊内。爇麝脐。外：炉中那有此香生：或是。鼎俎中。珍羞味。
锦堂月
作者：陆采
朝代：明
体裁：曲

丑：须臾。压尽疏株。遮藏古寺。一望碧山何处。江上渔郎。短蓑罢钓归初。争如他煖阁酣歌。不知有隆冬寒苦合前。
锦堂月
作者：陆采
朝代：明
体裁：曲

众：还同。玉琢金镕。珠明翠美。富贵姻缘天送。见春满秦台。不负紫箫吹弄。水涟漪银汉横桥。花烂熳桃源仙洞合前末。
锦堂月
作者：陆采
朝代：明
体裁：曲

外老旦：天纵。间世豪雄。兼人文武。当时朝野钦崇。正坦腹东床。弱息百年承奉。幸相调琴瑟音谐。愿永固海山情共合前。
锦堂月
作者：陆采
朝代：明
体裁：曲

小生：堪取。茅舍疏篱。清歌慢酌。须信馀生几许生叹息介小生把盏：秀才。。对景开怀。不须苦苦嗟吁。论浮生一点空花。打熬得几番寒暑合前。
锦堂月
作者：陆采
朝代：明
体裁：曲

旦贴：相从。伉俪恩浓。唱随道始。赤绳早挛双踵。并缔蕬萝。娇羞不称乘龙。虽黍缀玉叶金枝。恐难匹神驹彩凤合前。
锦堂月
作者：陆采
朝代：明
体裁：曲

残雪生姿。朔风弄巧。剪就一天飞絮。光照金樽。掩映素发堪数。愿山中岁月迢遥。似庭下松筠蹯踞。合：歌金缕。看取岁岁开筵。雪天长聚。
锦堂月
作者：陆采
朝代：明
体裁：曲

生：丝幕牵红。冰人致语。喜他翠鸾成梦。年少风流。自知侥倖奇逢。今日里金屋相欢。恰便似琼枝交拱。合：霞觞捧。看十二巫峰。雨深云重。
锦堂月
作者：陆采
朝代：明
体裁：曲

贴：愁觑。点点梅舒。沈沈春信。寂寞一枝难遇。冷入龙楼。有人目断宫宇。似今日闷拨红炉。知何日同斟绿醑合前。
锦衣香
作者：陆采
朝代：明
体裁：曲

我三人虽同辈。羡韩生独出类。素尚修洁衣冠。乡人难浼。外：德真果是好洁净。净丑：近多香气渍襟裾。芳馨透彻甚异平时。神仙队里似追陪。令人可意。暂时相聚。却疑身在万花丛里外作疑介。
锦衣香
作者：陆采
朝代：明
体裁：曲

末：正京华欢相聚。又天涯悲相诉。早觉今日伤情。悔我当初。不如不去取功名。也图骨肉完聚。欢娱贤侄。。前程万里。早升迁也。青云有路。合：莫被青云误。也须回顾。高堂日短。鬓丝垂素。
长拍
作者：陆采
朝代：明
体裁：曲

外老旦上：正衰年寸步怕移。怎奈何跋步路岐。叹人生可悲。人生可悲。回首乡关。雾霭低迷。痛忆亲人。拆散东西。外：此处是渭水了。须觅只船渡入川江去。老旦：前面渡船来了。末扮船家上：小人唤做李航。撑船真个高强。不用篷樯猫缆。顺风吹过长江。昨夜溜到天河那畔。正见织女当窗。他喜欢小子标致。携手共入兰房。便请脱下蓑衣箬笠。务死共效鸾凰。小子再四不肯。外：怎的不肯。末：我怕那牵牛郎要争光。外：船家你姓甚么。末：相公。小人是李航。外：我两个要渡川江。你肯去么。末：你出二百贯钱载去。外：与你六十贯。末：不济事。一千里路好一摇哩。不去。不去。外：添你四十贯。末：恁的请相公夫人下船。末作摇船外老旦合：从今去各保安居。无口舌。免灾危并下净撑船生旦贴丑上。
长拍
作者：陆采
朝代：明
体裁：曲

心头事怕人得知。眉头恨今日暂舒。与佳人共携。佳人共携。觅得扁舟。载取西施。卖酒临邛。学取相如合前末摇船外老旦上。
长拍
作者：陆采
朝代：明
体裁：曲

渡关河风霜惨悽。望巴蜀烟树参差。孤身万死馀。孤身万死馀。留得残年。感谢神祗。便受辛勤。怎敢嗟咨合前净末做撞船介末。
长拍
作者：陆采
朝代：明
体裁：曲

生旦贴：早离却潼关渭堤。又来到锦江春水。看伤心景色。伤心景色。万里波涛。肠断深闺。三峡啼猿。泪湿罗衣。合：从今去各保安居。无口舌。免灾危净作摇船并下。
长相思
作者：陆采
朝代：明
体裁：曲

旦上：念奴娇。归国遥。为忆王孙心转焦。楚江秋色饶。月儿高。烛影遥。为忆秦娥梦转迢。汉宫春信消。
阮郎归
作者：陆采
朝代：明
体裁：曲

金銮渐远佩环声。归来户尚扃。众跪迎介外拱手介：诸贤遮道拥车迎。深惭下士情。
降黄龙
作者：陆采
朝代：明
体裁：曲

旦：金剪轻携。手把鲛绡。巧裁新制。金针下处。绣鸳鸯并戏莲漪。贴：香闺。重门深闭似娇花绣幕红围。不许他狂蜂斜睨。粉蝶轻窥。
降黄龙
作者：陆采
朝代：明
体裁：曲

旦：长吁。汗透香肌。日上庭梧。顿添烦暑。钗横鬓坠。绣停针纨扇频挥。贴：须知。炎蒸堪畏。荷亭畔剩有凉飔。只为那闺门礼法。懒去閒嬉。
降黄龙
作者：陆采
朝代：明
体裁：曲

生：炎威。炙损娇姿。怎如和我凉亭共戏。醉荷风碧簟相依你那一声长叹呵。。堪疑。芳心何处。莫不是想着佳期。休长叹。佳期咫尺。就结于飞。
降黄龙
作者：陆采
朝代：明
体裁：曲

生：针儿。引线休迟。愿效鸳鸯。与伊戏水。鲛绡莫剪。怕剪断两下牵丝。痴迷。他含情无意。怎知道人在窗西。正是那花心未拆。蜂蝶先知。
雁来红
作者：陆采
朝代：明
体裁：曲

丑：请开怀莫过忧。正风云际会投。看奋神武肤功奏。喜庆消污垢那时节老爷夫人见你做了大官。这姻缘仍旧。。富贵双全得好逑合前众扮将校上。
雁来红
作者：陆采
朝代：明
体裁：曲

狐疑作我仇。恐昭彰反见羞。潜图阴中乘机偶。此举归他彀我方攻翰墨。未习干戈。此去呵。。暴虎冯河真可愁。合：临时候。枯荣戚休。任逆来须顺受。
雁过沙
作者：陆采
朝代：明
体裁：曲

三年苦分离。两边心牵系。自甘相见黄泉里。谁指望生前会。皇都邂逅逢妻室。合：又向巴江。得逢儿婿。得逢儿婿。
雁过沙
作者：陆采
朝代：明
体裁：曲

旦：憔瘦玉颜摧。凄凉花宫闭。此身得脱真天意。纵然是谐连理。还把萱花椿树纪合前。
雁过沙
作者：陆采
朝代：明
体裁：曲

生：身将薄宦羁。心悬浮云际。渭阳旧爱难抛弃。谢神力重提起。到头终作东床婿。合：又向巴江。二亲重会。二亲重会。
雁过沙
作者：陆采
朝代：明
体裁：曲

老旦：深宫泪偷垂。全家知何地。只愁玉向皇陵碎。喜合浦珠还媚。蓝田种璧双双美合前。
集贤宾
作者：陆采
朝代：明
体裁：曲

侯门楼阁朱翠耸。韶光渐入帘栊。莫把年华空断送。整五鼎三牲脩供。莱衣笑踊。怎能彀膝前娱弄。合：承帝宠。保富贵。如磐安巩。
集贤宾
作者：陆采
朝代：明
体裁：曲

外老旦：檐花迎日影映红。莺簧巧沸林东。睡鸭兰烟浮篆涌。愿白首和鸣鸾凤。中心幸孔。喜弱息晨昏承奉合前左右引道小生捧盒上。
集贤宾
作者：陆采
朝代：明
体裁：曲

旦：阴阴一去无分晓。香魂艳魄飘飖。蓦地双睛闪开了。是谁扶。生：小姐。是小生王仙客。旦：是谁相靠。贴：是妾身采蘋。丑：小姐。䦛䦟着。旦：又是谁来厮叫。丑：是小人塞鸿旦：你们怎的都到这里。。莫不是梦魂颠倒。事辏巧。亲骨肉一齐都到。
集贤宾
作者：陆采
朝代：明
体裁：曲

生扶旦坐介旦：金樽玉酒催人老。我只道当时玉碎花销。重临阳世真难料。敢则是仙方相疗。宫闱深杳。甚计策脱身出来了。生笑介：是插翅飞出来的。旦摇手介：低声告。我耳边厢怎禁聒噪。
霜天晓角
作者：陆采
朝代：明
体裁：曲

沈沈深院。夜静经行遍。步窄弓鞋偃蹇。相逢欲进难前。
青玉案
作者：陆采
朝代：明
体裁：曲

末上：悠悠世事风云状。得失何须苦惆怅。绿水青山周四望。名缰利锁。心猿意马。因此都抛漾。劝君亦莫思三上。且向歌台听宝障。浅浅斟兮低低唱。伯夷清饿。子渊贫夭。总是蓬蒿葬问答照常。
风人松
作者：陆采
朝代：明
体裁：曲

小生：相思有药真神妙。也不用赤绳系绕。管教一对团圆好。恩情担总是他挑。这书生福分非小。直教两仙翁便与成交。
风入松
作者：陆采
朝代：明
体裁：曲

外上：煖风轻透碧纱幮。正是困人天气。画梁乳燕双飞语。摇浪影湘帘纹细。可爱清和佳致。莫负了赏花期。
风入松
作者：陆采
朝代：明
体裁：曲

小生：弟子也知道。世情争似道情高。千不合万不合。向金石契填招。一言驷马追不到。只得替他喷火吞刀。了却冤家烦恼那时节。探瀛海。访松乔。
风入松
作者：陆采
朝代：明
体裁：曲

小生：弟子即今拜别。留连不忍出林皋。叹仙俗难遭。这回又入人圈套。知甚日天路相邀。怕桃源万花深杳。空目断这山遥。
风入松
作者：陆采
朝代：明
体裁：曲

小生：弟子呵。昔年曾侍紫宸朝。怕的是富贵尘嚣因此。上采芝久向青山老。则为惹閒情结下儿曹。许他向深宫拈花弄草。敢求取麟角剂。成就他凤鸾交。
风马儿
作者：陆采
朝代：明
体裁：曲

老旦上：女貌郎才。请东君早成佳配。
馀文
作者：陆采
朝代：明
体裁：曲

冤家。岂不愆期有待求佳选。无端白璧轻污玷。只恐路上行人作话传。
馀文
作者：陆采
朝代：明
体裁：曲

合：功名富贵风光景。争奈他世人不省。大火坑中早离形。
馀文
作者：陆采
朝代：明
体裁：曲

合：华堂珠履三千客。共听��鼓琴瑟。不觉缭绕欢声盈吉席。
馀文
作者：陆采
朝代：明
体裁：曲

合：解征骖。投亭堠。一灯孤影照人愁。今夜里清梦迢迢入帝州。
馀文
作者：陆采
朝代：明
体裁：曲

小生：赍鸩酒。奉鸾缄。放心去皇陵一遍。合管取唤得流莺出御园。
香柳娘
作者：陆采
朝代：明
体裁：曲

叹两下没缘。叹两下没缘。重重魔障。对花不语频惆怅。这明珠可怜。这明珠可怜。本待再成双。如何又撇漾。愿化作锦鸳。愿化作锦鸳。和你飞入大江。脱离罗网下。
香柳娘
作者：陆采
朝代：明
体裁：曲

外上：趁天色乍明。趁天色乍明。促驾穿林莽。东方渐见红轮上。看迢遥辇路。看迢遥辇路。衰草接天黄。清霜满林亮。听寒云征雁。听寒云征雁。嘹呖断人肠。三三两两。
香柳娘
作者：陆采
朝代：明
体裁：曲

外贴小旦上：念奴生娇怯。念奴生娇怯。不禁风浪。驱驰王事多劳攘。外：你那一个内家。怎的落后了许多路。才赶上来。旦上：告敕使。是奴家因到渭桥边。桥面落下水里去了。等人夫扛上来。迟了一会。合：正西风酿寒。正西风酿寒。冷入绣罗裳。随风轻荡漾。外贴小旦下旦吊场：恨满怀幽怨。恨满怀幽怨。不说与伊行。枉添悒怏。
香柳娘
作者：陆采
朝代：明
体裁：曲

太湖石易登。太湖石易登。外通内应。自高临下犹平径。生：这计策倘行。这计策倘行。月殿虽高迥。嫦娥得相近。贴：莫轻率逞能。莫轻率逞能。还须力挣。牢牷一念坚双胫。
香柳娘
作者：陆采
朝代：明
体裁：曲

想裴航遇屯。想裴航遇屯。云英引领。奈蓝桥水溢波涛浸。生：你可另寻一个便路进去方好。贴：有回廊可循。有回廊可循。萱室并椿庭。经过必知警。生：若是这等。事难成了。贴：这姻缘炭冰。这姻缘炭冰。除非再生。方能交颈。
香柳娘
作者：陆采
朝代：明
体裁：曲

旦上立介：遇桥倾怎行。遇桥倾怎行。暂停车仗见生介：呀。你是我哥哥王仙客。。举头忽见冤魔障。生立低白介：小姐。小生在此久等。肯容一面么。旦：阁泪眼相看。阁泪眼相看。欲待诉衷肠。匆匆怎说向。论此生长别。论此生长别。除非是梦出宫墙。暂同鸳帐。
香柳娘
作者：陆采
朝代：明
体裁：曲

旦上：叹邮亭一夜。叹邮亭一夜。琵琶空响相思调。不遇知音赏。似牛郎织女。似牛郎织女。脉脉两情伤。盈盈隔河望。恨无端夜光。恨无端夜光。我道你是蓝田玉成双。元来是泪珠抛放。
香柳娘
作者：陆采
朝代：明
体裁：曲

旦：痛此身漂泊。痛此身漂泊。空成肮脏。朱颜暗向閒中丧。论隔绝此生。论隔绝此生。不若死君旁。魂魄得相向。生：姻缘既断。我叫塞鸿还你那珠。免得思想。旦：这明珠是我赠你的。怎么又还我。仍旧送你。客中贫乏。卖来供给。书中之言。望乞介意。生拾介旦：这明珠锦字。这明珠锦字。与你表思量。芳心摇荡。
香柳娘
作者：陆采
朝代：明
体裁：曲

望岧峣起惊。望岧峣起惊。约高几仞。如何插翅能飞进贴笑介：官人。你。这些儿战兢。这些儿战兢。怎去跳龙门。子阳蛙在井生指介：好了。墙边有这树。。喜乔柯偃形喜乔柯偃形。跻攀可凭。如梯层引。
香柳娘
作者：陆采
朝代：明
体裁：曲

生：为多情可人。为多情可人。满腔春恨。幽居形影伤孤另。贴：机会不偶。只索忍耐。生：苦疏窗月冷。苦疏窗月冷。梦断楚山深。云期何日订。贴：老爷既回。急难相会。生：望伊家曲成。伊望家曲成。撮合奇能。周旋欢庆。
香柳娘
作者：陆采
朝代：明
体裁：曲

生：傍毡车立地。傍毡车立地。偷睛斜望。春光只隔流苏帐。旦：解元。怎生与你亲近说句话儿。生上前又住介：要相亲实难。要相亲实难。恨咫尺在伊旁。如遮万重障。且伫立细看。且伫立细看。旦：解元。你上前来。生：只听得悄声儿唤郎。泪沾红浪。
香柳娘
作者：陆采
朝代：明
体裁：曲

生：望香尘起处。望香尘起处。辚辚车响。佳人渐近频颙望。愿苍天有意。愿苍天有意。与我拆轮鞅。不教他前往。愿花骢解事。愿花骢解事。停骖驻桥傍。留连一饷净丑做扛石介。
香柳娘
作者：陆采
朝代：明
体裁：曲

生：订来宵缔盟。订来宵缔盟。更阑人静。东墙月上移花影。贴：整合欢凤衾。整合欢凤衾。海誓两心倾。情缘谅相尽。合：这风流匪轻。这风流匪轻。着意温存。天长地永。
香罗带
作者：陆采
朝代：明
体裁：曲

幽窗旧恨赊。新愁又加。悠悠此情难厮舍你爱韩生。被他两次误了。。要将良玉倚蒹葭也。明月上。被云遮。可怜朗然消永夜。空度韶华也。鬓亸钗横宝髻斜。
香罗带
作者：陆采
朝代：明
体裁：曲

难成连理花。浑如撒沙。佳期岂知为话靶。多情枉自苦嗟呀也。肌减玉。脸消霞。泪眼偷淹珠点堕小姐须索耐些性儿。今日不成。还有明日。明日不成。还有后日。。好事多磨也。莫悔当初一念差。
香遍满
作者：陆采
朝代：明
体裁：曲

旧勋元宰。声名冠九州。三女皆灵秀我大姐呵。。已去作王妃我二姐呵。太子将婚媾惟有我呵。。正芳龄妙质。无忝为好逑。贴：小姐是阆苑奇花。椒房贵戚。怕没佳配旦：今日呵。。奈三星未灿。寂寞了桃夭候。
香遍满
作者：陆采
朝代：明
体裁：曲

茂材多学。移文特聘求他。怀宝乘时售。旦：聘他何用。贴：暂作掾黄扉。试展经纶手昨日见过老爷了。待他明日进来。我报知小姐。。去潜身青琐。指示亲注眸。看文魔风韵。不谎了春英口。
马福郎
作者：陆采
朝代：明
体裁：曲

旦：两姊乘龙为贵戚。向贴低声：自慨当笄岁。兼妙质。玉镜台缘未谐得。合：秦晋尚须择。相辉映冰玉佳匹。
马福郎
作者：陆采
朝代：明
体裁：曲

贴：婚媾由天难预测。自有鸾凤侣。堪比翼。青鸟传音应在即合前。
驻云飞
作者：陆采
朝代：明
体裁：曲

小生：春赏红英。夏日乘凉卧竹亭。秋醉黄花径。冬玩梅花岭嗏。。朝膳饭吴粳。午烹香茗。暮饮村醪。日上方才醒。终日逍遥过此生。
驻云飞
作者：陆采
朝代：明
体裁：曲

泪界红妆。万转千回懒下床。一点灵犀放黛锁眉峰上嗏。。无语自徬徨。凭栏凝望。恨结丁香。芳草牵愁长。目断游蜂到蜜房。目断游蜂到蜜房。
驻云飞
作者：陆采
朝代：明
体裁：曲

生：少习遗经。三十年来无所成。未遂云霄逞。枉受风波衅嗏。。从此厌浮名。回头自省。跳出尘寰。早扣仙翁径。免被尘缘误此生。
驻云飞
作者：陆采
朝代：明
体裁：曲

贴上：匍匐街坊。只为多情窈窕娘。染却风流恙。撞了糊涂瘴嗏。。婉转覆兰房。将情传向。钻穴踰墙。密计须停当。免泄春光惹后殃。免泄春光惹后殃。
驻马听
作者：陆采
朝代：明
体裁：曲

合：丹壑风高。低舞松枝动鹤巢。苍林月皎。细消残雪点寒袍。步虚轻蹑彩虹腰。回头指点沧溟小。散步逍遥。一声渔鼓千山晓。
驻马听
作者：陆采
朝代：明
体裁：曲

四海无虞。相府清閒乐有馀。每日研朱点易。扫石焚香。阁笔吟诗。金樽独酌月明时。瑶琴谩鼓清风里。虽则是为掾名微。黄扉出入。不失文林佳致。
驻马听
作者：陆采
朝代：明
体裁：曲

生拜介：卑末书生。久慕清风仰大名。你是长吟洛下。避俗秦中。隐迹青城。英华义气照西京。高怀雅志耽仙景丑：向日小人曾扰一茶。已识古押衙之名。。已具真情。何须更隐真名姓。
驻马听
作者：陆采
朝代：明
体裁：曲

百亩经营。老懒年来不到城。本是山林鄙性。麋鹿閒人。樗朽无能。何劳君子访柴扃。贫家无可为恭敬。合：早早回程。看看日落西山景。
驻马听
作者：陆采
朝代：明
体裁：曲

贴上：乍离香闺莲屦轻盈举步徐。不顾苔痕腻滑。辙迹纵横。道路崎岖。心忙迤逦几多时。茅檐已是吾家矣。见介生：春英。何事又走回来。贴：遽问我来历因依。住介：仓皇失措。自觉赧然羞耻。
骂玉郎
作者：陆采
朝代：明
体裁：曲

忆昔嬉游翰墨林。暗里抛红豆。打翠禽。双双拍手绕花阴。坠银簪。有时节避暑溪浔。对明月抚琴。对明月抚琴。有时节玩雪微吟。看红颜翠襟。看红颜翠襟。真个是一对儿美玉金精。画堂中往来无禁。你爹怜母惜。你爹怜母惜。当时许下偕老鸳衾。到如今。用尽了百计千心。只落得泪珠儿罗衫湿浸。
骂玉郎
作者：陆采
朝代：明
体裁：曲

生上哭介：心上人儿掌上金。翻做波间月。海底针。红颜皓齿暗消沉。没回音。怨悠悠血染罗襟。怕香骨怎禁。怕香骨怎禁。怎禁雨打霜侵。怕芳魂怎寻。怕芳魂怎寻。度不得万水千岑。猛判弃此身同鸩。早落得一处。早落得一处。化为双蝶。并宿花阴。自甘心。也强如独眠孤枕。断肠处。盼不到蕊宫椒寝。
高阳台
作者：陆采
朝代：明
体裁：曲

奇特。功业惊人。恩荣冠世。不忝人臣之极。更玉叶金枝。窈窕实为佳匹。叶吉。翁婿相看一似冰映玉。满庭帏颊生春色。正堪誇花丛烂熳。一双鸂鶒。
高阳台
作者：陆采
朝代：明
体裁：曲

材德。气味金兰。诗书胶漆。通家世关休戚。髫龀相知。天生恁般家室皇上为着司空与足下呵。。恩泽。龙楼特旨专凤选。不费那雀屏遴得。羡星郎期通织女。正当七夕。
高阳台
作者：陆采
朝代：明
体裁：曲

生：忻怿。巫峡行云。武陵流水。瑞气欢声洋溢。低身背介：海誓山盟。岂料不负宿昔。难得。须知前愆到此一笔都钩了。这就里有谁能识。揖净小生介：荷君家慇勤成就。何胜感激。
高阳台
作者：陆采
朝代：明
体裁：曲

裔本蓬桑。材犹樗栎。深惭智昏菽麦。幸近龙门。前绥得遂叨执。净小生：韩大人言之太谦。生：今日。荷忘非偶之嫌也。使蕬萝缔缘白璧二位大人。。细思之龙猪殊类。自知莫及。
高阳台序
作者：陆采
朝代：明
体裁：曲

小生：刚直。义胆如天。豪情盖世。孤怀一点忠赤。肯助邪谋。忍把无辜残贼。末：好笑。有这等英雄。推做甚么。好个不爽利的荆轲。小生：清白。腰间七首光如雪。不染他忠良血迹。末：丞相自当重赏。小生：便封九鼎三公。等閒视同一掷。
高阳台序
作者：陆采
朝代：明
体裁：曲

末：乍感丹心。潜收白刃。肯把忠良残贼。义烈忘身。英名至今如昔。小生：愚客。平生不识人邪正。到其间悔之无及。死孤槐空为怨鬼。有谁怜惜。
高阳台序
作者：陆采
朝代：明
体裁：曲

末：感激。计就牢龙。身探穴虎。精感长虹贯日。谈笑捐生。祖龙为君褫魄。小生：狂客。何如早谢当年宠。事无成枉劳心力。死秦庭分明儿戏。自倾燕国。
高阳台序
作者：陆采
朝代：明
体裁：曲

相国。久慕高风。欲求耻雪。特聘君为刺客。虎略龙韬。施展正在今日。一身武艺。不替小人出力。不去。不去。末：小生：休执。邯郸年少轻人命。问谁贤与谁奸慝。大丈夫已逢青眼。早沽白璧。
高阳台引
作者：陆采
朝代：明
体裁：曲

小生上：近侍龙颜。长随豹尾。朝朝螭陛持戟。暂赐馀閒。高情懒去游逸。金鱼乍解还家乐。掩竹扉车马无迹。捲征袍。卧看黄卷。自消白日。
高阳台引
作者：陆采
朝代：明
体裁：曲

末上：奉恩官钧旨机密。特来求访十年相识。若遂良图。两人富贵不失。小生：忽闻剥啄柴门扣。整衣冠下堂延客。合：正清閒。相过谈笑。顿消岑寂。
鲍老催
作者：陆采
朝代：明
体裁：曲

老：繁华辇毂。人人齐唱升平曲。家家多泛菖蒲粟。休眉皱。且放怀。消清福。人生百岁欢未足。休把愁心恼弦管。频开笑口倾醽醁。
鲍老催
作者：陆采
朝代：明
体裁：曲

贴：香风乱扑。颠狂粉拍穿金粟。高低玉剪飞华屋。把玳筵。近鸣泉。临乔木。生绡扇儿休挥触。清风自有凉亭竹。风来也。鬓簌簌。
鹊桥仙
作者：陆采
朝代：明
体裁：曲

左右引导外上：总制兵机。弘敷庙策。尽瘁抚绥蛮貊。干城万里奋威权。师中宠命蒙三锡。
鹧鸪天
作者：陆采
朝代：明
体裁：曲

正忆情人在网笼。又伤娇女去漂蓬。旦哭介：慈帏执手空留恋。圣旨催人敢不从。净丑扯旦下老旦哭倒介：香隐约。佩丁东。遥看仙子去无踪。今宵宫漏重添永。和泪孤眠到晓钟。
鹧鸪引
作者：陆采
朝代：明
体裁：曲

生上：芳草池边径路欹。朱楼峨耸压云低。风流有个人垂盼。纵使真仙亦自迷。
麻婆子
作者：陆采
朝代：明
体裁：曲

净上：美才美才人争羡。曹植与我是比肩。美容美容人争羡。潘安让我坐右边。丑上：天生我才貌全。出外动观瞻。春来是处莺花遍。合和你同去偷閒学少年。
黄莺儿
作者：陆采
朝代：明
体裁：曲

外：自慨已虺尵。卫王家志未灰。汉庭鸠杖荣当代。老旦：伉俪永谐。门楣可偎。满堂和气春常在合前生净丑上。
黄莺儿
作者：陆采
朝代：明
体裁：曲

小旦贴：人是水中泡。受皇恩。福怎消。何须苦忆家乡好。慈帏乍抛。相逢不遥。宽心莫把閒愁恼。净丑：曙光高。马嘶人起。梳洗上星轺。
黄莺儿
作者：陆采
朝代：明
体裁：曲

旦：连日受劬劳。怯风霜。心胆摇。昨宵不睡挨到晓。小旦：小姐为何不睡。旦：思家路遥。思亲寿高。因此上蓦然愁绝懵腾倒。合：谢多娇。相将救取。免死向荒郊。
黄莺儿
作者：陆采
朝代：明
体裁：曲

残雪半含梅。见阴崖冻乍回。夜来南极光生瑞。贴：童颜未衰。龟龄未颓。椿萱并茂春常在。合：紫霞杯。年年此日。骨肉笑花台。
黄莺儿
作者：陆采
朝代：明
体裁：曲

秋色满仙台。把茱萸。对酒杯。他乡辜负登高会。那时节黄花正开。弦歌正催。今日里繁华旧事空何在。合：掩寒斋。故人何处。白露点苍苔。
黄莺儿
作者：陆采
朝代：明
体裁：曲

贴：佳景入蓬莱。正羊车醉不回。西宫别有人垂泪。敲断玉钗。锁尽翠眉。良宵梦断银河外。合：碧云开。一般明月。两处照离怀。
黄莺尾
作者：陆采
朝代：明
体裁：曲

三载苦飘蓬。又谁知此地逢。莫非神物来相送。对面无言泪雨红。
黑蟆序
作者：陆采
朝代：明
体裁：曲

外：伊今去。行装好生打叠。谨避凶徒。防人抻窃。生：灞陵店相候也。早早脱身。大家远达合前外老旦。
黑蟆序
作者：陆采
朝代：明
体裁：曲

生：承尊命。此行敢辞辛切。平日深恩。拚生报答。老旦：小心去。莫䟶跌。密迹藏形。休教漏泄。合：烽烟起灭。刀兵又布列。举目相看。举目相看。凄凉此别。
八声甘州·晓发
作者：陆释麟
朝代：明

晓风清、滟滟待潮生，潮落始行舟。正鸡声茅店，孤城断角，欹枕悠悠。偶尔掀篷一笑，起舞也风流。问谁人领取，此景清幽。极目长空杳霭，但寒烟衰草，江练明楼。羡双双白羽，天水共沉浮。待乘桴、渐穷湖海，莫思量、锦缆与鸣驺。菰蒲里、烟波钓叟，与子为俦。
集龙门寺期友人不至
作者：陆释麟
朝代：明
体裁：七言绝句

款冬花发又残冬，鸦阵催寒欲暮钟。香烬半销人不到，纸窗梅影一重重。
宿京口驿
作者：陆金
朝代：明
体裁：七言律诗

风帆如马过维扬，满目烟花路渺茫。江上潮痕收暮雨，渡头人影立斜阳。十年季子裘应敝，三月王孙草正芳。今夜月明京口驿，计程应喜近家乡。
三月三日大雪同亨父次前韵（亨父名雪为水精霞）
作者：陆釴
朝代：明

楼前寒蝶过东家，阶下春江走白沙。静里移灯疑有影，酒边吹白半无花。深随柳色添芳絮，巧与诗人斗鬓华。老眼平生贪素雨，不知更有水精霞。
三月十八日与亨甫归自城西并玉河而北见宫树参差山日隐映时已薄暮无人声独二骑云
作者：陆釴
朝代：明

差参宫树殿东西，树里青山落日低。回首旌旗犹未定，晚来风起玉河堤。
傅检讨席上得乐字
作者：陆釴
朝代：明

西飞白日谁能缚，岁月长驱蛇赴壑。
今日梨花族零落，昨日红颜已消索。
江头柳丝浑绰约，儿女要肢不胜弱。
水面凫珣白雪毛，云中冠盖黄金阁。
风和云暖万物遂，闭门不出真大错。
君看杨花在苑墙，朝来飞作谁家泊。
上蔡黄犬宁复来，银海玉鱼那更跃。
高歌取酒为君酌，东牛未胜西邻禴。
花外铜壶两箭多，天边碧瓦烟光薄。
青春留连笑语传，高情正作蓬麻托。
开图指点认前辈，正始风流宛如昨。
已知叔夜不自堪，应放祖生先我着。
功名得失非所愕，世事浮云付辽漠。
敬言森然敛挥霍，亦复大语相唯诺。
忘情不复鼓胡咙，百事倾倒何其乐。
傅检讨席上得乐字
作者：陆釴
朝代：明

西飞白日谁能缚，岁月长驱蛇赴壑。今日梨花族零落，昨日红颜已消索。江头柳丝浑绰约，儿女要肢不胜弱。水面凫鹥白雪毛，云中冠盖黄金阁。风和云暖万物遂，闭门不出真大错。君看杨花在苑墙，朝来飞作谁家泊。上蔡黄犬宁复来，银海玉鱼那更跃。高歌取酒为君酌，东牛未胜西邻礿。花外铜壶两箭多，天边碧瓦烟光薄。青春留连笑语传，高情正作蓬麻托。开图指点认前辈，正始风流宛如昨。已知叔夜不自堪，应放祖生先我着。功名得失非所愕，世事浮云付辽漠。敬言森然敛挥霍，亦复大语相唯诺。忘情不复鼓胡咙，百事倾倒何其乐。
入郭有感
作者：陆釴
朝代：明
体裁：七言律诗

东风应识宦游情，刚入城门草不生。归袖尚含青嶂色，到家还说碧云名。朱楼翠馆春先醉，赤日金羁路未平。为语诸君一惆怅，壮怀今夜舞鸡声。
再次
作者：陆釴
朝代：明

庭窗月落窗户幽，灯影离离照良夜。吾侪口业不容己，白战相凌未相下。兰焚膏灭不自惜，绿发红颜暗中泻。隔床颓呼喜弥明，当坐相讥畏陈亚。少年心事老人身，风情一夕聊相借。僵僮误触屏风倒，腊泪半欹灯晕谢。黄纸红旗竞世尘，青蹊布袜抛江舍。可怜麋鹿强冠裳，横出终应似姜蔗。百年勋业安可期，四十头颅那复怕。郑虔樗散与时违，犹幸曾无官长骂。
出塞曲赠申将军
作者：陆釴
朝代：明
体裁：七言绝句

金阙星驰奏捷文，玉关昨夜羽书闻。将军不画麒麟阁，沙漠谁空豺虎群。
刘侍御谒陵还
作者：陆釴
朝代：明
体裁：五言律诗

千嶂回台殿，诸陵紫翠间。金银浮王气，鼓角到重关。骢马溪云度，龙髯夜月攀。萋萋宫草白，愁绝侍臣颜。
千佛山
作者：陆釴
朝代：明
体裁：七言律诗

岱阴烟雾锁龙宫，香阁岧峣翠巘重。狂客偶携青玉杖，高僧长住白云峰。瑶灯万象悬虚照，松磬千年起暮舂。莲社风流吾所羡，宦途禅榻未从容。
同寮诸公会饮倪侍读宅
作者：陆釴
朝代：明

东阁朝回踏晓骢，垂鞭并过玉河东。烟笼红日三株树，寒近清霜五柞宫。诸儒未醉黄封酒，唇干舌强清容皱。呼觞炽炭烦主人，未脱杯盘棋在手。长围纵猎骋心目，势促情穷甘自守。不知朱颜坐此消，反虑追欢落人后。满堂宾客议论雄，妙论何曾默相受。聪明正愧刘光伯，人事所遭十遗九。淹留转觉白日静，鞍马尽回僮仆剩。故人坐我胶漆中，杯深不复知予病。侵晨赴宴夕未归，人影在东犹挽衣。可怜契分宛莫逆，海内知心似此稀。堪嗟世人多贵耳，贺监高楼忆刘子。岘山千古悲无名，岂知高名长不已。当为诸公面服膺，不须沈石勒山铭。
哀朱生词
作者：陆釴
朝代：明
体裁：古风

塾南祠堂鸳瓦碧，塾南父老相叹息。叹息朱郎谁复如，二十书生已庙食。忆昨前村喧鼓鼙，天昏日落豺狼驰。苍茫野哭走儿女，黯淡杀气冲潢池。朱郎此时挺身出，凭陵大叫探虎窟。郦生掉舌机已危，杲卿骂贼死不屈。古来壮士思解纷，朱郎救焚翻自焚。宝剑精光忽夜蚀，乾坤谁与清妖氛。湘水村童击鼍鼓，共采幽兰荐芳醑。英魂时驾黄隺来，祠下松杉泣风雨。
四时词四首
作者：陆釴
朝代：明

满地花阴翡翠凉，半帘红雾水晶香。黄鹂似惜春无主，啼遍宫门不过墙。柳花台榭汗销香，荷叶池塘趁晚凉。十里翠萍鱼点破，软沙深处见鸳鸯。架上絺衣卷翠丝，手中团扇怯风吹。侍儿不识人心别，还把红盐洒竹枝。梦断巫山独拥衾，笙歌声迥夜沉沉。无情不似铜龙漏，滴碎长门一寸心。
四时词（四首）
作者：陆釴
朝代：明

架上絺衣卷翠丝，手中团扇怯风吹。侍儿不识人心别，还把红盐洒竹枝。
四时词（四首）
作者：陆釴
朝代：明

柳花台榭汗销香，荷叶池塘趁晚凉。十里翠萍鱼点破，软沙深处见鸳鸯。
四时词（四首）
作者：陆釴
朝代：明

梦断巫山独拥衾，笙歌声迥夜沉沉。无情不似铜龙漏，滴碎长门一寸心。
四时词（四首）
作者：陆釴
朝代：明

满地花阴翡翠凉，半帘红雾水晶香。黄鹂似惜春无主，啼遍宫门不过墙。
妙高台
作者：陆釴
朝代：明
体裁：古风

石径入迂回，高台出林杪。远岫迎归云，层峦碍飞鸟。崖崩树交撑，坛寂花谁扫。凌风一振衣，清旷绝尘抱。仰接烟霞重，俯视楼观小。安得鞭苍虬，翛然下蓬岛。
寄亨甫
作者：陆釴
朝代：明

送别无诗却有情，看山犹记别时程。沧洲隐隐连河间，落日城头一骑行。
寄绢陈云泉
作者：陆釴
朝代：明

白米新炊夜夜香，糟床应听雨琳琅。只愁湿却陶公葛，为寄官家压酒囊。
寄郭用常
作者：陆釴
朝代：明

鸟栖残叶梦回时，月满关山有所思。无数人家吹玉笛，未应俱是断肠辞。
对联
作者：陆釴
朝代：明
体裁：联

玉阙风清，环佩珊珊青琐外；金吾夜静，笙歌隐隐画桥东。
山寺
作者：陆釴
朝代：明
体裁：五言律诗

桂楫聊停渚，芒鞋上碧空。谷深平见寺，村午静闻钟。篆迹残碑藓，林香满涧松。王程不可住，僧话未从容。
建昌道中
作者：陆釴
朝代：明
体裁：古风

赤阪扬尘霾，朱飙转炎炽。下有修竹林，清泉荫凉翠。行子苦郁蒸，居者自幽憩。岂为躁静分，亦缘身世异。东门瓜已疏，南山豆堪艺。回车理故岑，愿言遂高致。
戏简文量
作者：陆釴
朝代：明

樽前谁遣雪儿歌，司马风情晚更多。
银蜡影偏人已醉，紫檀声断欲如何。
归来尚想桓伊笛，醒后空惭学士波。
戏问韦娘今健否，青楼元自不曾过。
十月二十八日，予与文量晚酌朱懋暹处，懋暹以教坊弟子
王秀侑觞，夜深风冽，琵琶弦屡断，而懋暹以洞箫继之，
已而秀舍弦按拍清歌数曲，中有所谓学士波者，余不解，
文量哂之曰：“此方言也。
”文量醉甚，戏问秀：“杜韦娘安否？”秀茫无以对，因
相与抚掌而罢云。
戏简文量
作者：陆釴
朝代：明

连娟新月照黄昏，无事知君静掩门。醉里无功应自适，愁来仲孺与谁论。金鱼定想娇儿觅，鸾镜难忘舞影存。昨夜天风欺独客，青绫吹透不成温。樽前谁遣雪儿歌，司马风情晚更多。银蜡影偏人已醉，紫檀声断欲如何。归来尚想桓伊笛，醒后空惭学士波。戏问韦娘今健否，青楼元自不曾过。
戏简文量·其一
作者：陆釴
朝代：明

连娟新月照黄昏，无事知君静掩门。醉里无功应自适，愁来仲孺与谁论。金鱼定想娇儿觅，鸾镜难忘舞影存。昨夜天风欺独客，青绫吹透不成温。
戏简文量·其二
作者：陆釴
朝代：明

樽前谁遣雪儿歌，司马风情晚更多。银蜡影偏人已醉，紫檀声断欲如何。归来尚想桓伊笛，醒后空惭学士波。戏问韦娘今健否，青楼元自不曾过。
斋居次鸣治韵
作者：陆釴
朝代：明

秀句修然洗黛红，也应斋閤万情空。只知圆泽缘将尽，不谓芳卿恨尚同。梦里芙蓉归别殿，海中桃竹寄书筒。相思何限西垣兴，犹记分泉落月中。
斋居阅东坡定惠院诗次韵遣兴
作者：陆釴
朝代：明

前岁青绫卧玉堂，今年桦烛春坊夜。美景良朋往事中，清香宴寝疏帘下。天空月白久不寐，雪重枝高坐闻泻。门外材官护卫严，城头乌尾依栖亚。新春人事懒不出，斋阁诗情谁复借。归扇玉帛未足夸，抚景丰穰端可谢。天王垂诚在竹宫，齐民望驾窥茅舍。促办谁催入夜齑，大烹已压官槽蔗。出陪正怯病躯免，宣劝还思巨觥怕。贪荣恋宠不知极，官谤纷纷得无骂？
旅夜纪怀
作者：陆釴
朝代：明
体裁：五言律诗

旅馆寒宵坐，春愁日自昏。角声三鼓月，野哭数家村。养拙韬龙剑，含悽愧鹿门。时艰诸老在，好为定乾坤。
明仲鸣治师召亨甫宾之同过得复字
作者：陆釴
朝代：明

李君愿有携，陈谢欣迫促。开门候轩车，罗张亦相逐。展席蔽我轩，衣袂颇连屋。往事一笑中，闲言坐成福。止吟惜幽情，折翰不远复。为谋知未谐，破戒诲不速。向来驰数笺，空费两家仆。犹怜君子争，胜负各清淑。暮雨过西山，清风动遐谷。盘飧愧交情，终宴无余馥。但喜有文辞，明珠动成掬。人情苦难常，世事易反覆。所嗟二三子，慰我颇暄燠。何当维白驹，于此看信宿。
明仲鸣治师召亨甫宾之同过得复字
作者：陆釴
朝代：明

李君愿有携，陈谢欣迫促。
开门候轩车，罗张亦相逐。
展席蔽我轩，衣袂颇连屋。
往事一笑中，闲言坐成福。
止吟惜幽情，折翰不远复。
为谋知未谐，破戒诲不速。
向来驰数笺，空费两家仆。
犹怜君子争，胜负各清淑。
暮雨过西山，清风动遐谷。
盘飧愧交情，终宴无余馥。
但喜有文辞，明珠动成掬。
人情苦难常，世事易反覆。
所嗟二三子，慰我颇暄燠。
何当维白驹，于此看信宿。
春初，闻宾之以诗止诗，不觉失笑，乃戏以《八止诗》简
之，而宾之遂有鸡酒之约。
予初未尝止诗，亦不承约，姑俟其破戒。
未几，宾之果渝约，予乃征前物，宾之以诗分理不能直，
因归咎于鸣治、师召督责之过，令各助费，二公欣然从之
，实闰二月二十六日也。
是日退朝，遇明仲、孟阳于直庐，约当俱来。
已而明仲果来，亨甫近予舍，亦为予至。
分韵赋诗，凡得六首。
退而罗、李二公皆有纪述，复有校雠，增予卷轴。
是虽一时之戏谈，然他日林壑之间发而视之，有不胜其感
者矣。
丁酉岁六月九日雨中病逸识。
春雨
作者：陆釴
朝代：明
体裁：七言律诗

阴云漠漠浮天际，鸣雨垂垂度苑墙。石燕沙鸠愁太剧，岸花汀柳湿何妨。霏微仙阙鲸鼍杳，缥缈寒江舟楫长。春色纷披不知处，祗疑烟浦对潇湘。
楚藩灯宴
作者：陆釴
朝代：明
体裁：七言律诗

凤馆歌钟春宴开，虹城千炬绕星台。遥分汉苑青榆火，长照梁王白雪杯。七宝香尘花外结，双蛾舞袖月中回。清光却忆金莲送，午夜何妨银箭催。
次韵文量留别之作时文量有俵马之役三首
作者：陆釴
朝代：明

玉署词臣未赐茶，閤铃刚被吏人挝。论心旧喜来今雨，抚掌新闻报落霞。使节川河怀远道，朋簪诗酒惜春花。无缘更作联床话，空对宫槐看暮鸦。渔阳草树不逢茶，柳外春声听掺挝。浅水菰蒲寒带雨，远村庐舍晓衔霞。内臣大仆连行色，竹耳风蹄起玉花。明日郊原见芳事，牧人旟梦拥归鸦。和林匹马百斤茶，羸小如羊不受挝。内地百年蕃字育，春原一片总云霞。伤心远地无偿力，失喜当官印有花。好念穷檐残枥下，尚余疮尾啄寒鸦。
次韵文量留别之作时文量有俵马之役三首·其一
作者：陆釴
朝代：明

玉署词臣未赐茶，閤铃刚被吏人挝。论心旧喜来今雨，抚掌新闻报落霞。使节川河怀远道，朋簪诗酒惜春花。无缘更作联床话，空对宫槐看暮鸦。
次韵文量留别之作时文量有俵马之役三首·其二
作者：陆釴
朝代：明

渔阳草树不逢茶，柳外春声听掺挝。浅水菰蒲寒带雨，远村庐舍晓衔霞。内臣大仆连行色，竹耳风蹄起玉花。明日郊原见芳事，牧人旟梦拥归鸦。
次韵文量留别之作时文量有俵马之役（三首）
作者：陆釴
朝代：明

和林匹马百斤茶，羸小如羊不受挝。内地百年蕃字育，春原一片总云霞。伤心远地无偿力，失喜当官印有花。好念穷檐残枥下，尚余疮尾啄寒鸦。
次韵王元勋主事
作者：陆釴
朝代：明

一饭栖贤地，居然久约中。微凉庭过雨，乱碧草生风。荷叶遮门近，檐花映水空。若非簪组系，便可老农同。
次韵答亨甫
作者：陆釴
朝代：明

水绕城围二万家，市门潮落露寒沙。桥怜白塔吟风叶，路忆新堤卧雨花。自愧儿童辞邑里，每因朋旧惜年华。他时归卧吴江上，应借沧洲十顷霞。
次韵答刘郎中席上之作
作者：陆釴
朝代：明

光阴倾与篆烟消，十八年华似昨朝。久负君恩惭老大，已衰心力叹飘萧。官闲自可从乡饮，情至因忘对客谣。一笑春红真漫耳，傍人已道色全饶。
泊舟
作者：陆釴
朝代：明

远道孤舟客，荒村独树烟。浅沙寒映水，轻漱暗鸣船。淡月遗墟里，春灯断梦前。绿林豪客在，童仆夜妨眠。
湖口
作者：陆釴
朝代：明
体裁：五言律诗

湖口荒村渡，人家落照边。远看彭泽树，羞上洞庭船。草色迷芳甸，江声起宿烟。此身随物役，空羡白鸥眠。
滕王阁晚眺
作者：陆釴
朝代：明
体裁：七言律诗

楼上烟霞回浦照，楼中箫鼓暮衔杯。江光半隐渔灯乱，木叶骤鸣山雨来。万井兵戈馀野哭，千家带砺倚荒台。古今帝子俱销歇，俯仰风前空尔哀。
爱峰篇
作者：陆釴
朝代：明
体裁：古风

爱山爱孤峰，峰高不可即。诛茅卧其旁，凭轩看空碧。袅袅金芙蓉，海霞荡日夕。下有蛟龙盘，波涛起渊宅。我思天柱遥，汉江渺奇迹。亦有匡庐幽，谁能奋羽翮。对此聊自怡，冥搜但只尺。浮云倏蔽亏，白日惨无色。蔽亏良有时，我情自不易。请看石上萝，绸缪永为适。
狱与七兄同床
作者：陆釴
朝代：明
体裁：七言律诗

棘墙锁馆暗青梧，局蹐连床气未苏。海内冠裳今并寄，天涯手足自相扶。枕边风雨情交切，梦里池塘兴不孤。天外数声鸿雁侣，祗缘罗毕散江湖。
玉堂视篆送王学士赴南京
作者：陆釴
朝代：明

玉堂清迥似仙家，竹石丛中吏守衙。视篆只应成故事，汲泉还为浣陈砂。琪花夜静流金液，槐树春深集乳鸦。岂向东山长吏隐，北门犹待制黄麻。
玉河
作者：陆釴
朝代：明

玉河桥下断水流，流尽西风不见鸥。纵然收得霜红叶，磨灭多情一半愁。
琼林醉归图
作者：陆釴
朝代：明

金羁细马出明光，碧色罗衣锦绣香。行过玉河三百骑，少年争说李东阳。
申将军歌
作者：陆釴
朝代：明
体裁：古风

申将军，气横八极吞沧溟，金吾奕叶名帝京。慷慨独存燕赵种，纵横少学孙吴兵。忆从射策明光殿，腰县斗金谁不羡。东海牙旗建柳营，北关铁骑驱沙甸。虎符再握来潇湘，楼船蔽日鱼鸟张。画角寒吹汉口月，宝刀夜闪荆门霜。将军才略兼文武，紫髯白羽挥尊俎。秋雨萧铃静虎貔，春风缓带歌鹦鹉。檄书昨夜到辕门，禁中颇牧须召君。汉骑材官本骁勇，唐家神策号亲军。君家甲第长安道，十二龙楼春色早。豹尾香随玉辇尘，貂裘翠染金坡草。迩来西北愁备边，登坛谁为勒燕然。纨裤衣冠尽骄脆，氍毹歌舞空妖妍。丈夫志气要磈磊，射雕饮马思青海。叵平终见玉关开，荐勋先奏金门凯。楚江落日风怒号，羡君行色壮秋涛。狂歌击剑为起舞，回首麟阁横中宵。
立春登台
作者：陆釴
朝代：明
体裁：五言律诗

泽国春生早，阳台岂故丘。携壶聊引望，秉烛几同游。山色晴催柳，江声煖泛鸥。汉宫传彩胜，无复殿东头。
芳洲草堂
作者：陆釴
朝代：明
体裁：七言律诗

濠水寂寥千古兴，辋川今复见高情。泉花映槛自争发，沙鸟背人时一鸣。石濑云摇书幌动，木兰波拥钓丝轻。狂吟五夜鱼龙骇，枕畔如闻风雨声。
范公祠
作者：陆釴
朝代：明
体裁：七言律诗

寺门烟雾藤萝障，丞相祠堂松桧开。地涌灵泉千涧落，僧传香火百年来。调羹业著留青史，洗墨池空长碧苔。夜静孤峰明月上，钟声偏到读书台。
范启东哀辞
作者：陆釴
朝代：明

先生昔为子弟员，戏笔画花花蒐然。少师索将送画苑，惜哉妙质亲朱铅。朱铅万斛回高堑，壮士狂歌不成陷。一时丹青坐颓靡，独有先生不营缮。明朝皂帽紫绒衣，杖藜还看白云飞。功名过眼如掣电，叹息斯人古亦稀。
西山诗次李宾之韵（壬辰年十二月）
作者：陆釴
朝代：明
体裁：古风

蚃蚃分阴阳，乾清已高发。顺哉地漫衍，乃复有凌越。于地起峰峦，如人有筋骨。敷与意何休，敦圉势不杌。靡始亦靡终，谁驱复谁拔。敢言肘腋超，未信靴尖蹶。正看如扆屏，侧睨像重褐。山经漫连渠，禹贡只□□。要是上界府，允为真人窟。参差绿玉簪，窈窕青□□。尧阶疋凤仪，汉野巨鳞崒。密云暗西郊，万骑宿□□。溃围虓阚降，赐胙诸侯谒。掷盖稷门悬，分兵井陉□。开张华夷分，隐蔽星月汩。颠林遭披翻，丑虏受□□。藏禽澒虞围，露玉眇目醾。群牵罥幅媵，毒斧施□□。狼狐瞫莫羁，夔魍趡难罚。祭星赘瘿疣，金界□掘。山屐惣胡靴，马柳系牛橛。汲幽踝落阱，□□膝阽屼。岩空覆堂虚，石烂蒸火㹀。嶂作尻尾高，泉为曼倩咄。旋砂铜霢零，寸碧磨心凸。蹲踞虎贴乙，轩举翅连鹘。胡元偶包怀，秽气尚郁孛。应惭受非封，有意恶人讦。今将诗洗汗，犹以椎弹蝎。幸留元放徒，且住金堂阀。已为明时峰，秀比谢家羯。天池水色澄，玉女窗烟馞。雄来意将回，势走靳复呐。■襜何玲珑，剜剥非剞劂。檐匐香中林，幽偏刚十笏。弱语旧契中，懒残曾接篸。十年隔云霓，方寸已尘暍。相谐磁与针，相别火与沷。白题局盐车，赤鲩跂泥淈。终缠组绶区，未离琅当□。轻烟幂秋冠，短树暗春袜。因花想其容，闻吹骇其艴。焦枯笑头童，伛偻疑膑�。或时蔚色浮，有似釜羹鬻。枸杞老化庞，梗楠大遮寔。木客时出侦，经僧闹无歇。云宫熛阙开，藓壁白附没。深拗□□填，众风为哱。龟趺屃屃存，榜额珠露揭。神肩□□蛇，涧尾架小筏。愿子携永行，临危镇胆臲。垂悬□□苏，环珥帝畿巘。当夫直径间，时有车载跋。中□□□弓，殪兕驮黑�。任马衔负嬴，高蛩载跛蟨。屋少□□稠，民慵牛代垡。金碧涂么么，膏脂用轻忽。銮舆□□年，梐枑近犹兀。佩多照乘遗，骨鲜专车殁。夭蛇尚屈郁，异事诚恍惚。野实名玉皇，嘉形如小月。□□黄流离，尖嵏青斧钺。掇拾未周详，张皇愧孤孑。盖以三千兵，坐收西突厥。何当考舆图，罗缕尽毫发。钩帘水种传，入思心兵愲。遥怜此时形，冻合如拳蕨。彼情方休休，吾意使矻矻。安得百贲育，肩致不吾伐。却笑愚公愚，留渠且遮阏。
西山诗次李宾之韵（壬辰年十二月）
作者：陆釴
朝代：明

蚃蚃分阴阳，乾清已高发。顺哉地漫衍，乃复有凌越。于地起峰峦，如人有筋骨。敷与意何休，敦圉势不杌。靡始亦靡终，谁驱复谁拔。敢言肘腋超，未信靴尖蹶。正看如扆屏，侧睨像重褐。山经漫连渠，禹贡只□□。要是上界府，允为真人窟。参差绿玉簪，窈窕青□□。尧阶疋凤仪，汉野巨鳞崒。密云暗西郊，万骑宿□□。溃围虓阚降，赐胙诸侯谒。掷盖稷门悬，分兵井陉□。开张华夷分，隐蔽星月汩。颠林遭披翻，丑虏受□□。藏禽澒虞围，露玉眇目醾。群牵罥幅媵，毒斧施□□。狼狐瞫莫羁，夔魍趡难罚。祭星赘瘿疣，金界□掘。山屐惣胡靴，马柳系牛橛。汲幽踝落阱，□□膝阽屼。岩空覆堂虚，石烂蒸火㹀。嶂作尻尾高，泉为曼倩咄。旋砂铜霢零，寸碧磨心凸。蹲踞虎贴乙，轩举翅连鹘。胡元偶包怀，秽气尚郁孛。应惭受非封，有意恶人讦。今将诗洗汗，犹以椎弹蝎。幸留元放徒，且住金堂阀。已为明时峰，秀比谢家羯。天池水色澄，玉女窗烟馞。雄来意将回，势走靳复呐。𲭕襜何玲珑，剜剥非剞劂。檐匐香中林，幽偏刚十笏。弱语旧契中，懒残曾接篸。十年隔云霓，方寸已尘暍。相谐磁与针，相别火与沷。白题局盐车，赤鲩跂泥淈。终缠组绶区，未离琅当□。轻烟幂秋冠，短树暗春袜。因花想其容，闻吹骇其艴。焦枯笑头童，伛偻疑膑？。或时蔚色浮，有似釜羹鬻。枸杞老化庞，梗楠大遮寔。木客时出侦，经僧闹无歇。云宫熛阙开，藓壁白附没。深拗□□填，众风为哱。龟趺屃屃存，榜额珠露揭。神肩□□蛇，涧尾架小筏。愿子携永行，临危镇胆臲。垂悬□□苏，环珥帝畿巘。当夫直径间，时有车载跋。中□□□弓，殪兕驮黑？。任马衔负嬴，高蛩载跛蟨。屋少□□稠，民慵牛代垡。金碧涂么么，膏脂用轻忽。銮舆□□年，梐枑近犹兀。佩多照乘遗，骨鲜专车殁。夭蛇尚屈郁，异事诚恍惚。野实名玉皇，嘉形如小月。□□黄流离，尖嵏青斧钺。掇拾未周详，张皇愧孤孑。盖以三千兵，坐收西突厥。何当考舆图，罗缕尽毫发。钩帘水种传，入思心兵愲。遥怜此时形，冻合如拳蕨。彼情方休休，吾意使矻矻。安得百贲育，肩致不吾伐。却笑愚公愚，留渠且遮阏。
谒文山祠
作者：陆釴
朝代：明
体裁：七言律诗

丞相名高宇宙垂，螺江合有报恩祠。运移诸葛身歼日，义尽睢阳力竭时。戎马中原空北泪，松林异代尚南枝。弥天碧草伤春色，楚赋招魂有所思。
赠唐万阳
作者：陆釴
朝代：明
体裁：七言律诗

仙郎卜筑秦人洞，作令来看海甸花。但使桃源流赤水，何须句漏觅丹砂。陆机草阁惭文赋，贺老香祠近酒家。不道春筵逢白雪，醉歌庭树落烟霞。
走笔戏赠若庸司训
作者：陆釴
朝代：明

故人别我有所往，手提木铎犹余响。郑虔本是樗散翁，永新之行愁鞅掌。官卑濩落携二子，阿奴络秀随行李。向非怀抱如江河，谁能落日秋风里。朅来遗我两翼鹅，荔枝满盘堆红螺。继以少陵村雨诗，感君思意何其多。我腹内痞不堪俯，残书剩纸空如堵。诗成欲遣雪儿歌，酒贱无因为君酤。细雨黄花岂送行，秋来并作愁人苦。猗嗟人生好事稀，吴塘路上牵君衣。
送李善宝
作者：陆釴
朝代：明

灯火高堂夜坐移，情亲应惜报归期。梅花别路春愁尽，舟到渝东柳暗时。
送范廷仪守广州
作者：陆釴
朝代：明
体裁：七言律诗

长忆南泉范司寇，把麾湖海更愁予。攀崖拾蚌蛮方俗，度岭穿梅使者车。陶侃功名惟运甓，羊公心事在悬鱼。秋深瘴雨连衡岳，鸿雁能传万里书。
送邵文敬主事
作者：陆釴
朝代：明

珊瑚木难世所罕，才华见羡难为款。日短天寒客欲行，诗坛别后谁为伴。用之非宜复可惜，千仓万庾尘初满。淮河涛澜九月高，研豪陈墨犹余浣。西归汝弼南行邵，草圣一时谁付管。黄门萧郎不苟作，罗赵前头觉余懒。七辰滞下出无力，自送邵君情不暖。白日风沙忆放筹，幽人宴坐渐樗散。
遣兴
作者：陆釴
朝代：明
体裁：五言律诗

远水泛孤槎，天寒恋物华。片云残照雨，衰菊半篱花。野静闻玄鹤，江清丽碧沙。飘然湖海兴，凫雁汝为家。
酒亭歌赠卢子
作者：陆釴
朝代：明
体裁：古风

徐山苍苍入烟雾，泗水滔滔日东注。芒砀龙气收紫云，云去还留泗亭树。泗亭虚迹埋草莱，土花秋碧歌风台。当年亭长提三尺，疾呼百万驱云雷。西走强秦南辱楚，一日韩彭尽醢俎。壮士何能守四方，况复儒生弃如土。山中老妪犹夜啼，沛上小儿欢击鞞。赤帝炎光倏如电，西风木叶同悲悽。使君怀古意慨慷，驻马寻碑泗亭上。英雄尘土堪叹嗟，登台一眺散泱莽。
钱塘怀古
作者：陆釴
朝代：明
体裁：五言律诗

黄屋南迁日，苍山结凤楼。可怜江海地，曾是帝王州。草树沈宫怨，笙歌唤客愁。寒潮自来往，难雪古今愁。
闵子祠
作者：陆釴
朝代：明
体裁：五言律诗

季氏今无邑，费公还有堂。松楸汶水意，俎豆华山阳。春草寒犹重，芦花絮不扬。采蘋聊驻节，彷佛见宫墙。
集句答若庸用来韵二首
作者：陆釴
朝代：明

经旬出饮欲空床，自笑平生为口忙。战退玉龙三百万，人间惟有鼠拖肠。去岁兹晨捧御床，词头夜下揽衣忙。北窗高卧君休笑，剩有千山入肺肠。
集句答若庸用来韵（二首）
作者：陆釴
朝代：明

去岁兹晨捧御床，词头夜下揽衣忙。北窗高卧君休笑，剩有千山入肺肠。
集句答若庸用来韵（二首）
作者：陆釴
朝代：明

经旬出饮欲空床，自笑平生为口忙。战退玉龙三百万，人间惟有鼠拖肠。
题画
作者：陆釴
朝代：明

万里青天起崖石，韩愈城南之寸碧。孤云欲去且为留，转眼蛟龙忽狼籍。崖中独树挽青铜，崖下流泉掷飞帛。峰峦屈折隐高贤，花木萧疏隔飞翮。合浦洲前落日明，东风吹散笛中情。芙蓉半老胭脂苑，杨柳轻笼翡翠城。轻舟细马平生愿，画里题诗眼更清。
题画
作者：陆釴
朝代：明

芙蓉城外锦生香，楼阁凭虚晚更凉。欲把书筒乞南使，不知何处是金堂。